text:
Pasin bilong Gutpela Sindaun
o
Ol Provep
Tok i go pas
Ol Israel i bin laikim tru ol sotpela na switpela tok bilong stiaim laip bilong ol manmeri na soim pasin bilong gutpela sindaun long ol. Long tok Inglis dispela kain sotpela tok i gat nem olsem, ol provep. Long dispela buk Pasin bilong Gutpela Sindaun ol i bin bungim planti bilong dispela kain tok, em ol tok ol tisa bilong ol Israel i save autim bilong skulim ol yangpela.
Namba wan samting bilong givim gutpela sindaun em dispela samting ol i kolim gutpela tingting na save. Dispela em i olsem pasin bilong lukluk gut na skelim ol samting pastaim. Dispela buk i laik soim yumi olsem, as bilong gutpela tingting na save em pasin bilong bilip na aninit long Bikpela.
Dispela buk i gat ol kain kain tok bilong soim yumi long pasin bilong gutpela sindaun. Em i stiaim yumi long rot bilong sindaun gut wantaim meri na famili bilong yumi. Em i soim gutpela rot bilong mekim wok bisnis na bilong sindaun gut wantaimol arapela. I gat planti tok bilong helpim ol yangpela. Ol i mas harim tok na i no ken raun wantaim ol lain bilong hambak na sakim tok. Sampela hap i tok long yumi no ken apim nem bilong yumi yet. Mobeta yumi daunim yumi yet na tingting long helpim ol rabisman.
Sampela hap bilong dispela buk i strongim lo bilong God, na sampela hap i olsem gutpela tingting ol saveman yet i bin lukim na painimaut na ol i laik autim bilong helpim laip bilong yumi. Ol i bungim olgeta dispela tok long dispela buk bilong soim yumi long pasin bilong gutpela sindaun.
Gutpela na stretpela tingting em i nambawan samting tru
Sapta 1
(Sapta 1-9)
Dispela buk inap helpim olgeta kain man
1
Dispela
buk i gat ol gutpela toktok bilong Solomon, pikinini bilong Devit na king bilong Israel. 2
Dispela gutpela tok em inap long givim yumi gutpela tingting na long lainim yumi long gutpela pasin. Na sapos yumi harim tok long as bilong ol samting, orait bai yumi inap klia tru long dispela tok. 3
Gutpela tok bilong dispela buk bai i skulim yumi long wokabaut olsem man i gat gutpela save na long bihainim ol gutpela na stretpela pasin na long mekim wankain stretpela pasin long olgeta man. 4
Na sapos sampela man i gat liklik save tasol, bai dispela tok i helpim ol long kisim gutpela tingting, na em bai i givim gutpela save long ol yangpela man, na soim ol long gutpela pasin bilong wokabaut. 5
Na
dispela buk bai i helpim ol man i gat save na bai ol i kisim save moa yet, na em bai i skulim ol man i gat gutpela tingting long ol gutpela rot ol i ken bihainim. 6
Dispela tok bai i helpim yumi long kisim save long ol tok piksa na tok bokis na long ol gutpela tok na tok hait bilong ol saveman.
7
Sapos
yu laik kisim gutpela save, orait pastaim yu mas aninit long Bikpela. Ol man i no gat gutpela tingting ol i no laik tru long skul na kisim gutpela save.
Tok bilong skulim ol yangpela man
8 Pikinini, yu mas harim tok bilong papamama bilong yu na yu no ken sakim tok bilong tupela. 9 Tok bilong tupela bai i mekim yu i kamap gutpela man, olsem yu putim naispela bilas long het bilong yu na naispela bis i stap long nek bilong yu.
10
Pikinini,
sapos ol raskol o stilman i grisim yu long mekim ol pasin nogut, orait yu no ken bihainim tok bilong ol. 11
Dispela kain man i save tok olsem, “Goan, yu kam wantaim mipela, na yumi go kilim sampela man i dai. Yumi go hait long arere bilong rot na lukim wanem ol man bai i kam, na yumi kilim ol i dai. Maski ol i no gat asua, yumi pinisim laik tasol na kilim ol i dai. 12
Bai yumi kamap wantu na kilim ol, olsem dai i save kamap wantu long ol man na ol i go long ples bilong ol man i dai pinis. 13
Na bai yumi kisim planti samting bilong ol dispela man na bai ol dispela samting i pulap long ol haus bilong yumi. 14
Yu kam poroman wantaim mipela, na bai yu tu yu kisim planti samting.”
15
Pikinini,
sapos ol raskol i mekim dispela kain tok long yu, orait yu no ken harim tok bilong ol na bihainim ol. 16
Oltaim ol dispela kain man i laikim tumas long mekim ol pasin nogut. Na oltaim bel bilong ol i save kirap long kilim ol man i dai. 17-18
Ol man i mekim dispela kain pasin bai i kisim pe nogut. I olsem ol i putim umben bilong holimpas ol yet. Ol pisin i gat gutpela tingting. Sapos wanpela pisin i lukim man i putim umben, orait em bai i no inap pas long en. Tasol ol raskol i no olsem. Ol i strong moa long mekim pasin nogut, olsem na bai ol i bagarapim ol yet. 19
Ol man bilong pait na stil i save bihainim dispela pasin, olsem na ol bai i bagarap. I olsem ol samting ol i bin stilim bai i bagarapim ol.
Ol lain i no bihainim gutpela tingting bai i painim bikpela hevi
20
Gutpela
na stretpela tingting i olsem wanpela meri i sanap long ol rot na long ol maket na i singaut long ol manmeri. 21
Na tu em i sanap long ples bung klostu long dua bilong bikpela banis bilong taun, na long olgeta ples planti manmeri i stap long en, na em i singaut olsem, 22
“Yupela
lain i no gat tingting, yupela i laik i stap olsem oltaim, a? Yupela i olsem ol longlong man. Yupela i no laik kisim gutpela save na yupela i tok bilas long en. Wanem taim bai yupela i lusim dispela pasin? 23
Mi laik tok strong long yupela long lusim pasin nogut bilong yupela. Yupela i mas bihainim tok bilong mi, na bai mi skulim yupela na givim gutpela tingting long yupela. 24
Mi bin singautim yupela long kam long mi, tasol yupela i no laik. 25
Yupela
i bin givim baksait long gutpela tok bilong mi na yupela i bikhet long taim mi laik stretim yupela. 26
Orait bai mi tu mi mekim wankain pasin olsem yupela. Na long taim bikpela trabel i painim yupela, na yupela i bagarap, bai mi lap moa yet, na bai mi tok bilas long yupela. 27
Taim nogut bai i kamap long yupela olsem strongpela win, na trabel na pen bai i bagarapim yupela olsem traipela raunwin.
28
“Long
dispela taim yupela bai i singautim mi long helpim yupela, tasol bai mi no ken i kam. Na yupela bai i wok long painim mi, tasol yupela bai i no inap lukim mi. 29
Yupela i no laik tru long kisim gutpela save na yupela i no laik aninit long Bikpela. 30
Yupela i bin sakim gutpela tok bilong mi, na yupela i bin givim baksait long mi long taim mi laik stretim yupela. 31
Olsem na nau bai yupela i kisim pe nogut bilong ol pasin nogut yupela i save mekim. 32
Ol manmeri i no gat gutpela tingting, ol i save givim baksait long mi, na dispela pasin bilong ol i save kilim ol yet i dai. Ol man i ting ol i save pinis long olgeta samting, ol i olsem ol longlong man. Dispela tingting bilong ol bai i bagarapim ol yet. 33
Tasol
ol manmeri i putim yau gut long tok bilong mi, bai ol i stap gut. Na bai ol i no gat hevi na bai ol i no pret, long wanem, ol i save, samting nogut i no inap kamap long ol.”


c: text/html

text:
Yumi Mas Redi Long Bihain
Outline: The importance of being prepared to die; what to do. Truth about what happens at death. Heaven or hell; judgement. God's provision for forgiveness and escaping judgment.
Script Number: 106
Language: Tok Pisin: PNG
Theme: Hell; Death; Jesus, Our Substitute; Son of God; Punishment for guilt; Eternal / everlasting life
Audience: Animist
Style: Dialog
Genre: Messages and Fiction
Sophistication: Simple
Purpose: Evangelism
Bible Quotation: Paraphrase
Status: Publishable
Script Text
1: Gutde! Yu mekim wanem samting?
2: Gutde. Mi rediim graun bilong planim kaukau/taro.
1: Tru. Planti taim yumi stap bilong rediim planti samting. Mipela rediim graun long plantim kaukau, na rediim kaikai bilong kaikaiim, na rediim diwai bilong wokim nupela haus. Yumi mas redi tu, long taim yumi dai.
2: Wanem: Mi no save. Mi ken redi olsem wanem long taim mi dai?
1: Dispela i nambawan samting yumi mas redi long em. Kaikai na ol laplap samting i no save stap long taim. Tasol, spirit/dewel bilong yumi i no inap i dai pinis. Taim yumi stap long dispela graun yet, yumi mas rediim sol/dewel/spirit bilong yumi inap i go long heven.
2: Tru. Tasol olsem wanem yumi ken save wanem rot i tru? Sampela man i tok taim mipela dai, dewel/spirit i go long maunten. Arapela man i tok spirit/dewel bilong mipela i go long ples masalai. I gat planti stori i stap long dispela. Olsem wanem mipela ken save wanem tok i tru? Na mipela ken redi olsem wanem?
1: Tru. Sampela i tok olsem. Tasol Buk bilong God i tok klia long yumi. Huset i save pinis long tok bilong Jisas, em i amamas i stap.
2: Tru? Mi laik harim dispela tok nau. Sapos mi no save i nogut tru. Mi olsem man i gat ai i pas. Ai i stap, tasol ai i no save lukluk. Mi olsem man i gat ia i pas. Ia i stap, tasol ia em i no save harim samting. Mi gat dewel/spirit, tasol mi no save long rot i go long ples bilong God. Yu tokim mi bai mi save gutpela.
1: Yu mas harim gut. God itok bai bodi bilong yumi i dai pinis, tasol dewel/spirit bilong yumi i no save dai. Huset manmeri i ken lusim sin bilong em bihain bai ol i go long heven. Tasol, manmeri i no laik i lusim sin bilong en, bai i go long ples paia, ples i gat planti pen na kraikrai.
2: Dispela tok long ples paia i kirapim pret long bel bilong mi. Na mi save olgeta manmeri i gat sin i stap. Mi ken lusim sin bilong mi, olsem wanem?
1: God i bin wokim pinis rot bilong rausim sin bilong yumi. Em i bin salim Jisas, pikinini man bilong En, i kam long dispela graun. Jisas i dai long diwai kros bilong bringim yumi bek long God. Jisas i dai pinis bilong senisim yumi. Taim ol i kilim Jisas i dai, Jisas i baiim pinis sin bilong yumi. Em i mekim i dai dinau bilong yumi. Jisas Em inap mekim olsem, bilong wanem, Emi i Pikinini bilong God. Jisas i nogat sin. Sapos yu askim God long lusim sin bilong yu, Em inap rausim pinis ol sin bilong yu. Na long ai bilong God yu i stret. Bihain yu no ken kamap long ples paia, nogat tru. God i tok olsem long Buk bilong Em. Na God i no inap/ken i gaiman.
2: Tasol, Jisas i ken tekewe sin olsem wanem? Yu bin tok, Em i dai pinis.
1: Tru, Em i dai pinis, tasol Em i kirap gen long matmat. Nau Em i stap long heven. Jisas i rediim gutpela ples long ol manmeri i bilip long Em. Sapos Jisas i stap long bel bilong yu, bihain long taim yu i dai, bai yu go long dispela gutpela ples.
2: Mi ting ol i laik go long dispela ples.
1: Nogat. Sampela manmeri i no laik tru long bihainim God. Ol i laik bihainim/mekim pasin nogut. Ol i no bihainim Jisas. Na taim ol i dai pinis bai ol i kamap long bikpela kot bilong God. Bai God i tokim ol i go long ples nogut. Ol bai i stap oltaim oltaim.
2: Mi bin harim tok bilong God nau, na bel bilong mi i kirap gutpela. Bipo, mi no save wanem tok i tru. Nau mi save pinis. Mi mas rediim bel/dewel/tingting bilong mi nau. Mi mas makim Jisas i Bikpela bilong mi. Mi ken askim Em long rausim sin bilong mi. Bai taim mi dai pinis me stap gut.
***(This last section can be omitted if script proves lengthy)***
1: Sapos yu mekim olsem, bihain yu nogat bel hevi. Rot bilong God i gutpela rot. Tasol yumi mas bihainim tru tok bilong God.
2: Mi harim dispela tok, i gutpela tumas. Narapela taim mi laikim yu i tokim mi moa long ol tok bilong God.

robotstxt: allowed

filter: keep


text:
Pas Pol i raitim long
Ol Efesus
Tok i go pas
As tingting bilong dispela pas i olsem, God i laik bungim olgeta samting long Krais, em olgeta samting bilong heven na bilong graun, na bai Krais i stap het tru bilong olgeta samting (1.10). Na God i laik kirapim ol manmeri bilong em yet, bai ol i pas tru wantaim Krais na ol i stap wanbel.
Long namba wan hap bilong pas Pol i mekim planti tok long marimari bilong God i mekim olgeta manmeri i bilip long Krais i bung wantaim na i kamap wanpela lain manmeri. Long wok bilong Jisas, God i kisim bek ol manmeri, na em i givim Holi Spirit long ol olsem mak bilong em bai i mekim olgeta gutpela samting long ol olsem em i bin promis (1.14). Long namba 2 hap bilong pas Pol i tok olsem ol Kristen i pas wantaim Krais, olsem na ol i mas wanbel tru na bihainim ol pasin bilong God yet.
Long dispela pas Pol i save mekim ol tok piksa bilong soim ol manmeri klia olsem ol i pas wantaim Krais na ol i kamap wanpela lain manmeri. Em i tok olsem ol manmeri bilong God i olsem wanpela bodi na Krais i olsem het bilong dispela bodi (4.1-16). Na tu, ol manmeri bilong God i olsem wanpela haus na Krais em i namba wan pos bilong haus (2.19-22). Na ol manmeri bilong God i olsem wanpela meri na Krais i olsem man bilong dispela meri (5.22-32). Long dispela pas yumi save lukim gut tru ol gutpela samting God i laik mekim long ol manmeri bilong en.
Long Krais God i mekim yumi i kamap ol nupela manmeri
Sapta 1
(Sapta 1-3)
1
Mi
Pol, mi aposel bilong Krais Jisas. Long laik bilong em yet God i makim mi olsem aposel. Mi raitim dispela pas long yupela ol manmeri bilong God i stap long taun Efesus na i bihainim tru Krais Jisas. 2
God
Papa bilong yumi, wantaim Bikpela Jisas Krais, i ken marimari long yupela na mekim bel bilong yupela i stap isi.
Long Krais God i givim yumi olgeta gutpela samting bilong heven
3
Yumi
litimapim nem bilong God, em i God na Papa bilong Bikpela bilong yumi Jisas Krais. Long Krais em i bin givim yumi olgeta gutpela samting bilong heven, bilong helpim spirit bilong yumi. 4
Taim
God i no mekim graun i kamap yet, na em i makim yumi pinis long pas wantaim Krais, bai yumi ken i stap holi. Bai yumi ken i stap stretpela manmeri na i no gat asua long ai bilong en. 5
Bipo
yet em i laikim yumi tumas, na em i makim yumi bilong kamap pikinini bilong em yet long wok Jisas Krais bai i mekim bilong kisim bek yumi. Long laik bilong em yet God i mekim olsem. 6
Long
nem bilong dispela Pikinini em i laikim tumas, God i bin marimari moa yet long yumi. Olsem na yumi mas ting long dispela bikpela marimari bilong em na yumi mas litimapim nem bilong God.
7
Marimari
bilong God em i pulap tru. Krais i dai pinis bilong baim bek yumi, na long blut bilong en, God i lusim olgeta sin bilong yumi. 8
God i kapsaitim marimari bilong en moa yet long yumi, na em i givim olgeta kain save wantaim gutpela tingting long yumi. 9
Bipo
God i tingting pinis long dispela samting em i laik mekim long wok bilong Krais. Tasol dispela tingting bilong en i bin i stap hait, na nau em i soim yumi pinis dispela tingting bilong en. 10
Dispela
samting em i laik mekim em i olsem. Em i laik stiaim olgeta samting i go i go, na long dispela taim em i makim pinis, em bai i bungim olgeta samting long Krais, ol samting bilong heven na bilong graun tu. Na Krais i ken i stap het bilong olgeta samting.
11
God
i save bihainim laik na tingting bilong em yet na mekim olgeta samting i kamap, na long laik bilong em, bipo yet em i makim mipela Juda bilong pas wantaim Krais na kamap lain manmeri tru bilong God. 12
Mipela Juda, mipela ol namba wan lain i bin bilip long Krais na bihainim em, na God i makim mipela bilong tingting oltaim long bikpela lait na strong bilong em na litimapim nem bilong em.
13
Na
yupela ol manmeri bilong ol arapela lain, yupela tu i harim pinis tok tru, em dispela gutnius bilong God i kisim bek yupela. Na yupela i bilip pinis long Krais. Olsem na yupela i pas wantaim Krais, na God i bihainim promis em i bin mekim bipo na em i givim Holi Spirit long yupela, olsem mak bilong yupela i stap lain manmeri bilong em stret. 14
Yumi
kisim Holi Spirit pinis, olsem na yumi save, bihain yumi bai kisim tu olgeta arapela gutpela samting God i bin promis long givim long ol manmeri bilong en. Yumi wet long kisim ol dispela samting long taim God i kisim bek yumi na yumi stap fri tru wantaim em. Na yumi bai tingting long ol dispela strongpela wok em i bin mekim na yumi bai litimapim biknem bilong en.
Pol i prea long God i ken givim save long ol Efesus
15
Mi
harim tok long yupela i bilip tru long Bikpela Jisas, na yupela i save givim bel bilong yupela long olgeta manmeri bilong God. 16
Olsem
na taim mi mekim prea, oltaim mi save tingting long yupela na tenkyu long God. Na mi save prea 17
long
God bilong Bikpela bilong yumi Jisas Krais, em Papa i stap nambawan tru wantaim bikpela lait na strong bilong en, em i ken givim gutpela tingting long yupela na mekim yupela i save gut long as bilong tok bilong em, bai yupela i ken save gut long em yet. 18
Mi
laik bai em i givim lait long tingting bilong yupela, bai yupela i ken save gut long ol dispela samting em i singautim yupela bilong kisim, em ol samting yupela i wetim i stap. Olsem bai yupela i save long ol dispela gutpela gutpela samting God i bin makim bilong yumi ol manmeri bilong em. 19
Na
bai yupela i ken save olsem, dispela strong bilong God oltaim em i wok long helpim yumi ol manmeri i bilip long em, em i bikpela moa moa yet. Yumi no inap tru long skelim strong bilong en. Na dispela bikpela strong bilong God i save wok long yumi, 20
em
tasol bipo i bin wok long Krais. Krais i dai pinis, na long dispela bikpela strong bilong God, God i kirapim em na i bringim em i go sindaun long han sut bilong em long heven. 21
Olsem
na Krais i stap antap tru long olgeta kain strongpela spirit, na long olgeta hetman na long olgeta gavman, na long olgeta samting i gat strong. Em i stap antap long olgeta man i gat nem nau long dispela taim, na long taim bihain tu. 22
God
i bin putim olgeta samting i stap aninit long Krais, na i mekim em i stap het tru bilong olgeta samting, na long dispela pasin em i stap het bilong sios. 23
Sios
em i bodi bilong Krais. Krais em i stap insait long olgeta samting na i pulapim ol tru, na em i pulap olgeta long sios bilong en.


text:
Buk bilong
Jop
Tok i go pas
Buk bilong Jop i stori long wanpela man i save mekim ol gutpela pasin, tasol em i painim bikpela hevi. Olgeta pikinini bilong en i dai na olgeta lain bulmakau samting bilong en i lus. Na bihain em yet i painim bikpela sik. Orait Jop i stap wantaim bikpela bel hevi na tripela pren i kam sori wantaim em. Na Jop wantaim ol dispela pren i mekim longpela toktok long as bilong dispela hevi i bin kamap long Jop.
Ol pren bilong Jop i bihainim olpela tingting bilong ol lain Israel. Ol i ting God i save mekim gut tasol long ol man i mekim gutpela pasin. Na sapos God i givim hevi long wanpela man, dispela i soim olsem dispela man i bin mekim sin na God i laik stretim pasin bilong en. Olsem na tripela pren i tokim Jop long lusim sin bilong en na God bai i mekim gut long en gen olsem bipo. Tasol Jop i save olsem em i gutpela na stretpela man na em i no gat asua long ai bilong God inap God i mekim ol dispela hevi i kamap long em.
Jop i tingting planti long ol samting God i bin mekim long em na em i gat ol bikpela askim olsem, “God em i gat wanem kain pasin tru? Em i save mekim ol stretpela pasin tasol? Pasin bilong bilip na aninit long God bai i gat wanem kain kaikai tru long laip bilong ol manmeri?” Jop em i no lusim bilip bilong em, tasol em i no pret long putim ol strongpela askim i go long God. Jop em i laik tru long kisim gutpela nem gen olsem stretpela man long ai bilong God.
God i no bekim stret ol dispela hatpela askim bilong Jop, tasol em i soim Jop long bikpela strong na save bilong em. Na taim Jop i harim dispela tok bilong God, em i sori long belhat bilong en na long ol tok nogut em i bin sutim long God.
Long pinis bilong buk, God i mekim gut gen long Jop, na God i krosim ol pren bilong Jop. Tingting ol i bin autim long as bilong ol hevi bilong Jop, em i kranki tru. Dispela buk i laik soim yumi olsem, yumi no ken ting yumi save pinis long olgeta tingting na pasin bilong God. God em i Bikpela na tingting na save bilong en i winim tru tingting na save bilong yumi man.
Jop i painim taim nogut
Sapta 1
(Sapta 1-3)
God na Satan i toktok long pasin bilong Jop
1
Long
kantri Us i gat wanpela man i stap, nem bilong en Jop. Jop em i gutpela man tru na i no gat asua long ai bilong God. Em i save lotu na aninit long God, na i save bihainim olgeta tok bilong en. Na em i no save mekim wanpela pasin nogut. 2
Meri bilong en i bin karim 7-pela pikinini man na tripela pikinini meri. 3
Em i gat 7,000 sipsip na 3,000 kamel na 1,000 bulmakau na 500 donki meri. Na em i gat bikpela lain wokboi na wokmeri. Olsem na ol manmeri i save litimapim nem bilong en na em i gat biknem i winim biknem bilong ol arapela man long ol kantri bilong hap sankamap.
4 Ol wan wan pikinini man bilong Jop i save makim taim bilong mekim bikpela kaikai long haus bilong ol yet. Na long taim wanpela bilong ol i mekim kaikai, em i save singautim ol arapela brata na ol tripela susa bilong en i kam kaikai wantaim em. 5 Taim olgeta pikinini i mekim bikpela kaikai pinis, Jop i save singautim ol i kam long haus bilong en, bilong em i ken mekim ofa bilong mekim ol i kamap klin gen long ai bilong God. Na long de bihain, em i save kirap long moningtaim tru na mekim ol ofa bilong paia i kukim olgeta. Em i save mekim ol ofa inap long namba bilong ol pikinini bilong en. Oltaim Jop i mekim olsem, long wanem, em i ting olsem, “Nogut ol pikinini bilong mi i bin tok nogut long God long tingting bilong ol, na long dispela pasin ol i mekim sin long ai bilong God.”
6
Wanpela
taim ol ensel i kam bung long ai bilong Bikpela, na Satan tu i bung wantaim ol. 7
Orait na Bikpela i askim em, “Yu stap we na yu kam?” Na Satan i bekim tok olsem, “Mi no stap long wanpela hap tasol bilong graun. Mi raun long olgeta hap na mi kam.” 8
Na
Bikpela i askim em olsem, “Yu lukim tu wokboi bilong mi, Jop, o nogat? Jop em i gutpela man tru na i no gat asua long ai bilong mi. Em i save lotu na aninit long mi, na i save bihainim olgeta tok bilong mi. Em i no save mekim wanpela pasin nogut. Long olgeta hap bilong graun i no gat wanpela man i olsem em.” 9
Orait
na Satan i bekim tok olsem, “Yu ting bai Jop i aninit long yu sapos em i no kisim wanpela samting long han bilong yu, a? Mi ting nogat. 10
Long wanem, oltaim yu save lukaut gut long em na long famili bilong en na long olgeta samting bilong en. Oltaim yu save mekim gut long em, na yu bin givim em planti bulmakau moa inap long pulapim olgeta hap bilong kantri em i stap long en. 11
Tasol
sapos yu bagarapim na rausim dispela olgeta samting bilong en, orait bai yu lukim em i tok nogut tru long yu.”
12 Na Bikpela i tokim Satan olsem, “Harim. Mi putim olgeta samting bilong en long han bilong yu. Maski yu laik mekim wanem long ol dispela samting, yu mekim tasol. Tasol yu no ken mekim nogut long Jop yet.” Satan i harim dispela tok bilong Bikpela, orait em i lusim em na i go.
Satan i traim Jop namba wan taim
13 Wanpela de ol pikinini bilong Jop i go mekim bikpela kaikai long haus bilong namba wan brata bilong ol. 14 Na wanpela wokman i kam long Jop na i tokim em olsem, “Mipela i bin kisim ol bulmakau i go brukim graun long gaden. Na ol donki i kaikai gras i stap klostu long ol. 15 Orait na wantu ol lain Sabea i kamap na stilim olgeta bulmakau na donki. Na ol i kilim i dai olgeta wokman bilong yu. Mi wanpela tasol i ranawe i kam toksave long yu.” 16 Dispela man i wok long toktok yet na narapela wokman i kamap na i tok olsem, “Klaut i pairap bikpela moa na i kilim ol sipsip na wasman, na olgeta i dai pinis. Mi wanpela tasol i abrusim dispela bagarap na mi ran i kam toksave long yu.” 17 Dispela man i toktok yet, na narapela wokman i kamap na i tok olsem, “Tripela lain Kaldia i kam stilim ol kamel bilong yu na ol i kilim i dai olgeta wokman. Mi wanpela tasol i ranawe i kam toksave long yu.” 18 Dispela man i toktok yet na narapela wokman i kamap na i tok olsem, “Ol pikinini bilong yu i mekim bikpela kaikai long haus bilong namba wan pikinini man bilong yu. 19 Orait na wantu wanpela bikpela win i kirap long ples wesan nating na i kam brukim haus na haus i pundaun na kilim i dai olgeta pikinini bilong yu. Mi wanpela tasol i abrusim dispela bagarap na mi ranawe i kam toksave long yu.”
20
Jop i harim ol dispela tok na em i bel hevi nogut tru na i brukim klos bilong en na i rausim olgeta gras long het bilong en, bilong soim sori bilong en. Na em i brukim skru na putim het i go daun long graun na i lotu long Bikpela. 21
Na
Jop i tok olsem, “Taim mama i karim mi, mi no kisim wanpela samting i kam wantaim. Na taim mi dai bai mi go olsem tasol. Bikpela yet i bin givim mi olgeta samting, na nau em i rausim pinis ol dispela samting. Olsem na mi litimapim nem bilong en.”
22 Tru tumas, ol dispela taim nogut i painim Jop, tasol em i no mekim sin na em i no tok nogut long God.


text:
14
Ola ebrijing weya King Deibid bin dum deya langa Jerusalem
Sekan Semyul 5:11-16
1 Wal Hairam bin jidan king langa det kantri gulum Taya, en imbin jandim sambala men langa King Deibid, en imbin jandim sambala kapinta garram loda sidatri timba blanga album King Deibid meigimbat haus, en imbin jandim sambala wekinmen weya olabat sabibala blanga bildimap haus garram ston. 2 Wal wen King Deibid bin luk ol detlot men garram detlot enijing, imbin sabi streidawei YAWEI det trubala God bin meigim im jidan king blanga ola Isreil pipul, en imbin sabi YAWEI bin meigim im haibala blanga albumbat im pipul olabat.
3 Wal wen King Deibid bin oldei jidan langa Jerusalem, deya na imbin gajim mowa waif, en imbin abum bigmob san en doda. 4-7 Wal iya na ola neim blanga detlot bigininimob weya imbin abum langa Jerusalem, Shamuwa, Shobab, Neithan, Salaman, Aiba, Ilaishuwa, Elpelet, Noga, Nefeg, Jeifiya, Ilaishama, Beliyada en Elifalet.
King Deibid bin bidim detlot Filastain solja
Sekan Semyul 5:17-25
8 Wal wen detlot Filastain pipul bin irrim det nyus weya detlot Isreil pipul bin meigim Deibid jidan king blanga ola Isreil pipul, streidawei deibin jandim olabat solja blanga go en grebum im. Wal wen King Deibid bin irrim detlot Filastain solja bin lukabat im, imbin go blanga midim olabat. 9 Wal wen detlot Filastain solja bin kamat langa det pleis gulum Refait Beli, deibin stat deigimbat ebrijing. 10 Wen King Deibid bin irrim olabat bin deya, imbin askim God wanim im garra dum. Imbin tok, “Yu wandim mi blanga go en fait langa detlot Filastain solja? En if mi go en fait langa olabat, yu garra meigim mi bidim olabat?”
Wal YAWEI bin tok, “Yuwai. Yu garra go en fait langa olabat, en ai garra meigim yu bidim olabat.”
11 Wal King Deibid en ol im solja olabat bin go en fait langa detlot Filastain solja deya langa Beilperasim, en deibin bidim detlot Filastain solja. En King Deibid bin tok, “God bin album mi blanga binijimap main enamimob jis laik bigwan fladwoda.” En blanga tharran na deibin gulum det pleis Beilperasim. 12 Wal wen detlot Filastain solja bin ranawei, deibin libum ola drimin sheip blanga olabat biyain, en King Deibid bin dalim im solja olabat blanga barnim ol detlot drimin sheip.
13 Bambai na detlot Filastain solja bin kambek langa det seimwan pleis gulum Refait Beli, en deibin stat deigimbat ebrijing igin. 14 Wen King Deibid bin irrim olabat bin deya, wanmotaim imbin askim God if im garra go en fait langa detlot Filastain solja. Wal God bin tok, “Yuwai. Bat yu kaan go en fait langa olabat brom iya. Yu garra goran biyainwei en meigim miselp redi blanga fait langa olabat gulijap langa detlot tri gulum balsamtri. 15 Wen yu irrim det nois ontop langa detlot tri jis laik sambodi wokwok, wal streidawei yu garra go en fait langa detlot Filastain solja, dumaji mi na wokwok lida langa yu, en mi na garra bidim detlot Filastain solja blanga yu.” Wal lagijat na God bin tok.
16 Wal King Deibid bin dum wanim God bin dalim im blanga dum, en imbin pushumbek detlot Filastain solja olawei brom det taun gulum Gibiyan raidap langa det taun gulum Gisa. 17 En det nyus blanga King Deibid bin spredat ebriweya en YAWEI bin meigim ebribodi bradin brabliwei langa King Deibid.


text:
1Bikpela i tokim mi olsem,
2“Man bilong graun, bipo i gat tupela meri i stap. Tupela i gat wanpela mama tasol.
3Taim tupela i yangpela yet, tupela i stap long kantri Isip. Na ol man i pilai wantaim tupela na tupela i kamap pamukmeri.
4Nem bilong namba wan susa em Ohola, na em i makim Samaria, em biktaun bilong kantri Israel. Na nem bilong namba 2 susa, em Oholiba, na em i makim Jerusalem, em biktaun bilong kantri Juda. “Orait mi maritim tupela, na tupela i karim ol pikinini bilong mi.
5Ohola em i meri bilong mi, tasol em i wok long mekim pasin pamuk, na em i aigris long ol Asiria, em ol pren bilong en.
6Ol dispela pren ol i bikman, na ol i ofisa bilong ami na ol i save putim gutpela blupela klos. Ol dispela soldia i save sindaun long ol hos na pait. Ohola i lukim ol i yangpela man na bel bilong en i kirap long ol.
7Na em i kamap pamukmeri bilong ol dispela nambawan man bilong Asiria. Na em i wok long lotu long ol giaman god bilong ol, na em i kamap doti tru long ai bilong mi.
8Em i wok long mekim dispela pamuk pasin olsem em i bin mekim long Isip long taim em i yangpela. Long dispela taim ol man i bin pilai wantaim em na pinisim laik bilong ol.
9Em i mekim pasin nogut wantaim ol Asiria, dispela ol pren em i laikim tumas. Olsem na mi larim ol Asiria i kam mekim nogut long em.
10Na ol i lusim laplap bilong em, na em i stap as nating. Na ol i kilim Ohola long bainat, na kisim olgeta pikinini bilong en. Ol meri nabaut i harim stori bilong ol samting i kamap long Ohola, na ol i tok, ‘Em i bin karim hevi bilong pasin nogut bilong en.’
11“Oholiba i lukim ol dispela hevi i bin kamap long Ohola, tasol em i no tingim dispela. Nogat. Em i wok strong long mekim pasin pamuk moa yet, na em i winim pasin nogut bilong Ohola.
12Oholiba tu i bin aigris long ol bikman na ofisa bilong Asiria. Olgeta i yangpela man na i gat gutpela klos, na ol i save sindaun long ol hos bilong pait. Na bel bilong Oholiba i kirap long ol na em i slip wantaim ol.
13Mi lukim em i mekim wankain pasin olsem susa bilong en i bin mekim. Pasin bilong tupela i doti tru.
14“Oholiba i mekim pasin nogut moa moa yet. Em i lukim ol piksa bilong ol bikman bilong Babilon. Ol man i bin katim dispela piksa long banis na penim long retpela pen.
15Ol dispela bikman i pasim let, na ol i save kisim ol laplap i gat bilas na raunim long het bilong ol. Oholiba i lukim ol dispela ofisa bilong Babilon i smat tru,
16na bel bilong en i kirap tru long ol. Olsem na em i salim tok i go long Babilon na askim ol long kam slip wantaim em.
17Orait na ol i kam na pinisim laik bilong ol, na ol i mekim Oholiba i kamap doti tru. Ol i mekim mekim na bihain em i les tru long ol.
18Oholiba em i meri nogut tru. Em i save mekim pasin nogut long ples klia, na olgeta man i save em i pamukmeri. Olsem na mi les tru long em, olsem mi bin les long susa bilong em.
19Tasol em i mekim pasin pamuk moa moa yet. Em i tingim dispela taim em i bin i stap long Isip na i mekim pasin pamuk.
20Olsem na bel bilong en i kirap moa long ol man bilong en long Isip. Ol samting bilong ol i bikpela olsem ol samting bilong donki, na wara bilong ol i save kamap moa yet olsem wara bilong hos.
21“Oholiba, yu laikim tumas long mekim wankain pasin olsem yu bin mekim long taim yu stap yangpela yet long Isip. Long dispela taim ol man i bin pilai long susu bilong yu na slip wantaim yu.”
22Bikpela i tok moa olsem, “Oholiba, mi God, Bikpela, mi gat tok long yu. Mi save yu les long ol dispela pren bilong yu, tasol bai mi mekim ol i gat kros long yu na bai ol i kam na mekim nogut long yu.
23Bai mi kisim ol bikman na ofisa bilong Babilon na Kaldia na bilong ol lain Pekot na Soa na Koa na Asiria, na bai ol i sindaun long ol hos bilong ol na bai mi bringim ol i kam. Bipo yu bin lukim ol dispela yangpela man i smat tru na yu bin aigris long ol.
24Tasol nau bai ol i lusim hap not na i kam pait long yu. Ol bai i kam wantaim ol bikpela lain ami na wantaim ol karis bilong pait na planti karis bilong karim ol kago samting bilong ol. Ol bai i kisim ol samting bilong pait na putim hat kapa bilong pait na holim hap plang, na bai ol i banisim yu. Na bai mi larim ol i winim yu, na bai ol i kotim yu long pasin bilong ol yet na bai ol i mekim save long yu.
25Yu bai givim baksait long mi na mi kros long yu. Olsem na bai mi larim ol dispela man i mekim save tru long yu. Bai ol i katim nus na yau bilong yu na kisim ol pikinini bilong yu. Na sapos sampela manmeri i stap yet long kantri bilong yu, ol dispela man bai i kilim ol long bainat o kukim ol long paia.
26Bai ol dispela man i rausim ol klos bilong yu na kisim ol bis na ring samting bilong yu.
27Mi bai mekim ol dispela samting, na bai yu no inap mekim pasin pamuk moa, olsem yu bin mekim long taim yu stap long Isip na i kam inap nau. Na bai yu no inap lotuim moa ol giaman god bilong yu, na bai yu no inap tingim ol Isip gen.
28“Mi God, Bikpela, mi tokim yu olsem, bai mi larim ol man yu no laikim na yu les long ol, i kam na mekim nogut long yu.
29Ol dispela man i no laikim yu, olsem na bai ol i kisim olgeta samting bilong yu. Na bai yu stap nating tru, olsem pamukmeri i stap as nating na ol man i lukim em. Yu bin mekim planti pasin nogut tru,
30olsem na bai yu painim ol dispela hevi. Yu bin bihainim olgeta giaman god bilong ol arapela kantri na mekim yu yet i kamap doti long ai bilong mi, olsem pamukmeri i kamap doti long pasin nogut bilong en.
31Yu bin bihainim pasin nogut bilong susa bilong yu, olsem na bai mi mekim save long yu long wankain pasin olsem mi bin mekim long em.
32“Mi God, Bikpela, mi tok olsem, mi bai mekim save tru long yu long wankain pasin olsem mi bin mekim save long susa bilong yu. I olsem mi mekim yu dring strongpela wain i pulap long bikpela kap na bai yu longlong nabaut. Na olgeta arapela lain manmeri bai i lukim yu na lap long yu na tok bilas long yu.
33Dispela wain i wankain olsem wain mi bin givim long Samaria, susa bilong yu. Yu dring na bai yu spak na bai yu bel hevi na pret nogut tru na bai yu bagarap.
34Mi God, Bikpela, mi tok stret, yu bai dring na pinisim tru dispela wain, na bai yu brukim dispela kap na kisim sampela hap hap bilong en. Na bai yu trai long kaikaim ol na bai yu holim ol na katim susu bilong yu yet.
35“Mi God, Bikpela mi tokim yu olsem, yu bin lusim tingting long mi na givim baksait long mi na mekim olkain pasin nogut tru. Olsem na bai yu karim hevi bilong ol dispela pasin bilong yu.”
36Orait na Bikpela i tokim mi olsem, “Man bilong graun, mi laik bai yu kotim Ohola na Oholiba long stingpela pasin bilong tupela.
37Tupela i meri bilong pamuk, na bilong kilim man i dai. Tupela i save pamuk wantaim ol giaman god. Tupela i bin karim ol pikinini bilong mi, tasol tupela i bin kilim ol na mekim ofa long ol giaman god.
38I no dispela pasin tasol. Nogat. Tupela i mekim narapela pasin nogut olsem. Tupela i mekim haus bilong mi i kamap doti tru long ai bilong mi. Na tupela i kalapim lo bilong de Sabat, dispela de bilong mi yet.
39Tupela i ofaim ol dispela pikinini long ol giaman god pinis, orait tupela i kirap i kam mekim lotu long haus bilong mi. Na long dispela pasin tupela i mekim haus bilong mi i kamap doti tru. Pasin bilong tupela i nogut tru.
40“Na tupela i mekim narapela pasin nogut tru. Tupela i salim tok i go long ol man bilong longwe ples na askim ol long i kam. Orait ol i harim pinis dispela tok na ol i kam. Tupela meri i waswas na penim ai na putim ol bis na ring samting.
41Na tupela i bilasim wanpela bet na sindaun long en na tupela i putim olkain gutpela kaikai long wanpela tebol i stap klostu long bet. Na tupela i kisim dispela paura bilong kamapim smok i gat gutpela smel na wel bilong oliv mi bin givim tupela na tupela i putim long dispela tebol.
42Ol i bin kisim planti spakman long ples drai na bringim ol i kam na ol i mekim pati wantaim tupela meri. Na ol i wok long amamas na singaut nabaut. Ol man i putim ring long han bilong tupela meri na putim hat bilong kwin long het bilong tupela.
43Mi lukim na mi ting, longtaim tumas dispela tupela meri i wok long brukim marit, na nau tupela i kamap pamukmeri na ol dispela man i go long tupela.
44Ol i wok long i go pilai long Ohola na Oholiba, dispela tupela meri bilong pamuk.
45Tupela i bin brukim marit na kilim ol man i dai, olsem na ol stretpela man bai i kotim tupela na tok, tupela i mas i dai.
46“Orait nau mi God, Bikpela, mi tok olsem. Singautim bikpela lain man i kam bilong mekim save long tupela. Na ol i ken mekim tupela i pret nogut tru, na ol i ken pulim ol samting bilong tupela.
47Na ol i ken tromoi ston long tupela na sutim tupela long bainat na kilim tupela i dai. Na ol i ken kilim i dai ol pikinini bilong tupela na kukim olgeta haus bilong tupela.
48Na long dispela pasin bai mi rausim tru pasin pamuk long dispela kantri, na bai olgeta meri i lukim dispela samting mi mekim na bai ol i save olsem, ol i no ken mekim pasin pamuk olsem tupela i bin mekim.
49Yutupela susa, harim. Yutupela i bin mekim planti pasin pamuk, na yutupela i bin lotu long ol giaman god. Olsem na bai mi mekim save tru long yutupela. Na bai yutupela i ken save gut olsem, mi yet mi God, Bikpela.”


text:
"Planti ol driman tingting bilong mi insait long provins i no go het long wanem ol Pablik Sevan insait long provins i no wok. Ol divelopmen baset bilong ol distrik i no kamap long putim long baset bilong ol. "Ol manmeri husat bai mekim wok i slek na i no putim dispela plen. “Na dispela bagarapim ol plen bilong em long kirapim Provins," em i tokim ol niuslain long las wik.
Em i tok tu olsem planti sevis i no go long ol ples long wanem ol manmeri husat bai stap na kisim sevis i slek long mekim wok. Em i tok em i gat tingting long rausim ol long wok na kisim ol nupela wokman meri husat bai mekim wok. Gavana i tok em bai stat long opis bilong em yet na i go daun long distrik administreta long wanwan distrik level.
Long wankain taim tu, Memba bilong Palamen long Menyama, Philip Benjamin, i gat wankain hevi olsem. Ol pablik sevan bilong em long distrik tu i no wok na em kisim taim long givim sevis i go long ol lain bilong em long ilektoret.
"I mas gat gutpela luksave long wok namel long ol politikal lida, provinsel edministresen na ol tim lida na ol wokman. Nau yet, dispela ino stap olsem na nogat wok i kamap long distrik na provinsel level. Dispela i givim mi hetpen na mi wari olsem ol lain pipel bilong mi bai no inap kisim ol gavman sevis," em i tok. [WantokNiuspepa]


text:
Wantok
Moning tru!
Asples bilong mi emi Canberra, long Ostrelia. Na narapela asples bilong mi tu nau istap long Niu Ailan Provins. Niu Ailan bilas ples ia! Planti ol bratasusa tu ol istap long Mosbi na long peles.
Mi stap long Mosbi long fopela yia pinis, stat long 1990 inap long 1994. Long dispela taim mi wok wantaim sampela ol liklik grup ol i wok long kirapim gutpela save bilong lukautim giraun - yu ken kolim ol "environment NGO". Na tu mi wokim ol progrem long vidio na redio - ol avetismen, ol toksave bilong helt, na dispela kain samting.
Lukim ol link long sait igo long ol yusa bilong mi long ol Wikipedia bilong ol narapela tokples.
Mi save wok tu long ol narapela projek:
Ol link igo long pes mi save yusim planti:


text:
Pas Pol i raitim long
Ol Filipai
Tok i go pas
Long taim Pol i brukim solwara na i kamap namba wan taim long hap bilong Yurop, em i bin i go autim gutnius long taun Filipai long provins Masedonia (lukim Aposel 16.8-15
). Bihain em i go i stap long narapela taun na ol i kalabusim em. Na taim em i stap kalabus em i harim tok long sampela man i laik paulim bilip bilong ol Kristen i stap long Filipai. Tasol taim yumi ritim dispela pas Pol i bin salim i go long ol Filipai, yumi no lukim dispela ol samting i mekim Pol i bel hevi. Nogat. Em i bilip tru long Jisas, olsem na em i amamas i stap.
Bipo Pol i bin sot tru long mani samting, na ol Filipai i bin salim mani i kam bilong helpim em. Olsem na long dispela pas Pol i tenkyu long ol Filipai long dispela samting ol i bin mekim. Na tu, em i laik strongim bilip bilong ol, nogut ol i tingting long Pol i stap long kalabus na ol i tingting planti na bel hevi.
Pol i tokim ol long bikpela presen God i bin givim ol, em dispela nupela laip ol i kisim long Krais Jisas. Em i tok olsem ol i no bin bihainim ol lo bilong ol Juda na ol i kisim dispela presen. Nogat. Ol i bin bilip long Jisas tasol. Pol i laik bai ol Filipai i mas kisim pasin bilong Krais. Krais i no bin tingting olsem em yet i bikman, na em i no bin bihainim laik bilong em yet. Nogat. Em i bin daunim em yet na mekim dispela wok God i bin givim em. Pol i tok olsem ol manmeri i pas tru wantaim Krais, ol i save kisim bel isi bilong God, na ol i save amamas moa yet.
Taim yumi ritim dispela pas, yumi save olsem Pol i bin laikim tru ol manmeri bilong sios i stap long taun Filipai.
Ol Filipai i bin poroman gut wantaim Pol na Pol i amamas tru
Sapta 1
(Sapta 1-4)
1
Pol
wantaim Timoti, mitupela wokboi bilong Krais Jisas, mitupela i raitim dispela pas i go long yupela olgeta manmeri bilong Krais Jisas i stap long taun Filipai, wantaim yupela ol wasman na yupela ol wokman bilong sios. 2
God
Papa bilong yumi, wantaim Bikpela Jisas Krais, i ken marimari long yupela na mekim bel bilong yupela i stap isi.
Pol i tenkyu long God
3
Long
olgeta taim mi tingting long yupela, mi save tenkyu long God bilong mi. 4
Long olgeta prea mi mekim bilong helpim yupela, oltaim mi save amamas na prea. 5
Mi save amamas long yupela, long wanem, stat long namba wan de na i kam inap nau, yupela i bin poroman wantaim mipela long wok bilong autim gutnius. 6
Na
mi save pinis olsem, God yet i bin statim gutpela wok long yupela, na em bai i wok i go i go na i pinisim dispela wok long De bilong Krais Jisas. 7
Yupela i stap long lewa bilong mi, olsem na i stret long mi gat dispela gutpela tingting long yupela. Maski mi stap long kalabus o mi wok long helpim na strongim gutnius, yupela olgeta i bin poroman wantaim mi long dispela wok God i bin givim mi long marimari bilong en. 8
God
i save olsem, sori bilong Krais Jisas yet i mekim bel bilong mi i gat bikpela laik tru bilong lukim yupela olgeta.
9
Oltaim
mi save prea olsem, pasin bilong laikim tru ol arapela em i ken kamap strong moa long laip bilong yupela, na bai yupela i gat planti save, na tingting bilong yupela i ken kamap klia tru. 10
Olsem
bai yupela inap long skelim gut olgeta pasin na kisim ol pasin i gutpela tru. Na long De bilong Krais i kotim ol manmeri, yupela bai i stap klin tru na i no gat asua long wanpela samting. 11
Na ol stretpela pasin Jisas Krais i save kamapim, ol bai i pulap tru long yupela. Na ol manmeri bai i lukim na ol bai i givim biknem long God na litimapim nem bilong en.
Pol i stap long kalabus, na dispela i helpim gutnius
12
Ol
brata, mi laik bai yupela i save, dispela samting i bin kamap long mi em i no pasim gutnius. Nogat. Em i mekim gutnius i kamap strong. 13
Olsem
na olgeta lain soldia bilong lukautim haus bilong Sisar, na olgeta arapela man tu, ol i save pinis olsem ol i bin putim mi long kalabus, long wanem, mi mekim wok bilong Krais. 14
Na bikpela lain bilong ol brata, ol i ting long mi stap long kalabus, na dispela i strongim bel bilong ol na ol i bilip strong long Bikpela. Na ol i lusim pret na ol i strong moa long autim tok bilong God.
15 Tru, sampela i lukim ol man i givim biknem long mi, na ol i bel nogut long mi, na ol i laik daunim mi, na long dispela as tasol ol i autim tok bilong Krais. Tasol sampela i gat gutpela tingting na ol i autim tok. 16 Ol dispela man i save, mi stap long kalabus bilong strongim wok bilong gutnius, olsem na ol i laikim mi tru na ol i autim tok. 17 Tasol ol arapela man ol i laik kamapim biknem bilong ol yet, na ol i autim tok bilong Krais. Ol i no gat stretpela tingting na ol i mekim olsem. Nogat. Ol i laik skruim sampela hevi moa long mi long taim mi stap long kalabus. 18 Tasol maski ol i gat gutpela tingting o tingting nogut, olgeta dispela man i save autim tok bilong Krais, na dispela i mekim bel bilong mi i amamas tru.
Pol i ting em i mas i stap laip na helpim ol Filipai
19
Na
mi bai amamas yet, long wanem, mi save, oltaim yupela i save prea na askim God long helpim mi, na Spirit bilong Jisas Krais i save strongim mi, na long dispela rot God bai i helpim mi na bai mi lusim kalabus na mi stap fri. 20
Olsem
na mi gat bikpela laik tru long mi no ken mekim wanpela samting i no stret na bai mi kisim sem. Nogat. Mi ting olsem, nau na bihain tu mi bai sanap strong tru na mekim ol gutpela pasin tasol, olsem oltaim mi save mekim. Na sapos mi stap laip o sapos mi dai, olgeta samting mi mekim bai i givim biknem long Krais. 21
Tingting
bilong mi em i olsem. Sapos mi stap laip, orait mi stap wantaim Krais. Na sapos mi dai, orait mi bai kisim gutpela samting tru. 22
Sapos
mi stap laip yet, orait mi bai inap helpim planti manmeri. Tasol bai mi bihainim wanem rot? Mi no save. 23
Mi
gat tupela bel long dispela. Mi laik tru long i go i stap wantaim Krais. Em bai i gutpela moa. 24
Tasol ating mobeta mi mas i stap yet long graun, bai mi ken helpim yupela. 25
Mi bilip strong olsem mi gat wok yet bilong helpim yupela, olsem na mi save pinis, mi bai stap yet na wok wantaim yupela bilong helpim yupela long bilip strong na amamas. 26
Olsem na taim mi kam kamap gen long yupela, yupela bai i amamas long mi na litimapim nem bilong Krais Jisas.
God i mekim gut long ol Filipai na larim ol i karim pen
27
Bikpela
samting, em i olsem. Wokabaut bilong yupela em i mas i stap stret na bihainim tru gutnius bilong Krais. Olsem orait sapos mi kam lukim yupela o sapos mi harim tok tasol long yupela, mi bai save yet olsem yupela i sanap strong na i stap wanbel, na long wanpela tingting tasol yupela i wok wantaim bilong kirapim ol manmeri long bilip long gutnius. 28
Na mi bai save olsem ol birua bilong yupela ol i no inap mekim yupela i pret. Na sapos ol i lukim yupela i no pret, orait ol bai i save olsem, ol bai i lus, tasol God yet bai i mekim yupela i stap gut tru. 29
Harim.
God i mekim gut pinis long yupela na em i larim yupela i mekim wok bilong Krais. Em i no larim yupela i bilip tasol long Krais. Nogat. Em i larim yupela i karim pen tu long nem bilong em. 30
Bipo
yupela i lukim mi i pait long dispela pait mi stap long en, na nau yupela i harim tok long mi pait yet. Orait yupela i karim pen, long wanem, yupela i stap poroman wantaim mi long dispela pait.


text:
Nasonal weta: Tosdei 06 August
Vanuatu bae i gat wan gudfala sani weta long tedei mo wan kol naet long tunaet.
Vanuatu Meteorology mo Geo-Hazards Deparment i talem se laet win bae i bloa ova long grup.
Dipatment ia i talem se tempereja long tunaet bae hem i stap long 15 dikri daon long Saot mo 24 dikri antap long Not. Mo top tempereja long tumoro bae hem i stap long 25 dikri daon long Saot mo 29 dikri antap long Not.
Long solwora, saotis win wetem spid blong 16 kasem 20 knot bae i bloa mo solwora bae hem raf kasem 2.0 mita ova long ol Noten wota. Long ol narafala kostol eria long kaontri, win bae i bloa long saotis wetem spid blong 11 kasem 15 knot mo solwora bae i ko antap kasem 1.0 mo 1.5 mita.


text:
8
Deibin bringimap det Seikridwan Boks langa det Serramoni Pleis
Sekan Kranakuls 5:2—6:2
1
Brom deya King Salaman bin jingat langa ola lida brom ebri klen en ola difrin femili brom Isreil blanga kaman langa im langa Jerusalem blanga deigim det Seikridwan Boks blanga YAWEI brom det bigwan hil gulum Saiyan, det taun blanga Deibid, raidap langa det Serramoni Pleis.✡ 2
Deibin ol majurrumap miselp deya wen deibin abum det serramoni blanga Hampi langa det namba 7 manth gulum Ithanim.✡ 3
Wen ola lida bin majurrumap miselp detlot serramonimen bin lidimap det Seikridwan Boks 4
en deibin deigim langa det Serramoni Pleis. En ola men brom Libai klen en ola serramonimen bin deigim det Seikridwan Tent blanga YAWEI en ola ebrijing insaid langa det Tent langa det Serramoni Pleis.
5
Wal King Salaman en ola pipul brom Isreil bin ol majurrumap miselp lida langa det Seikridwan Boks en deibin kilim loda ship en buligi blanga det sekrifais serramoni en dei nomo bin kaundimap haumeni deibin kilim. 6
Brom deya ola serramoni men bin garrimap det Seikridwan Boks insaid langa det Serramoni Pleis en deibin pudum langa det Brabli Seikridwan Rum andanith langa det dubala sheip garram wing. 7
Detlot wing blanga dubala bin spredat en bin gaburrumap det boks en detlot pol weya deibin garrimap. 8
Enibodi gin luk det enpat blanga detlot pol oni if dei jandap langa det dowawei blanga det Brabli Seikridwan Rum. Nobodi kaan luk detlot pol brom eniweya mowa. En detlot pol dei stil deya tudei. 9
Nomo enijing bin insaid langa det Seikridwan Boks, oni det dubala fletwan ston garram ola lowa weya Mosis bin pudum deya langa hil gulum Sainai weya YAWEI bin meigim brabli strongbala pramis garram ola Isreil pipul wen deibin kaminap brom Ijip.✡
10
Wal wen detlot serramoni men bin libum det Serramoni Pleis, streidawei klaud bin kamat ontop langa det pleis, 11
garram det brabli shainiwan lait blanga YAWEI. En blanga tharran na detlot serramonimen nomo bin gobek insaid blanga dum olabat wek.✡ 12
Brom deya Salaman bin prei, “Yu na YAWEI bin pudum det san langa skai bat yubin wandi jidan langa ola klaud en langa dakbala pleis.✡ 13
Wal aibin meigim brabli gudwan Serramoni Pleis blanga yu na weya yu garra jidan olagijawan.” Lagijat na Salaman bin prei.
Salaman bin tok langa ola pipul
Sekan Kranakuls 6:3-11
14
Wal ola Isreil pipul bin jandap deya, en King Salaman bin tenaran en luk langa olabat en imbin askim God blanga jidan gudbinji langa olabat. 15
Imbin tok, “Preisim YAWEI det trubala God blanga Isreil dumaji imbin kipum det pramis langa main dedi Deibid wen imbin tok langa im, 16
‘Brom det taim wen aibin deigidawei ol main pipul brom Ijip, ai nomo bin pikimat eni taun iya langa Isreil weya yumob bina bildimap Serramoni Pleis blanga weship langa mi. Bat aibin pikimat yu na Deibid blanga jidan bos blanga main pipul.’ ”✡
17
En Salaman bin kipgon tok, “Main dedi Deibid bin tok blanga bildimap serramoni pleis blanga weship langa YAWEI det trubala God blanga Isreil, 18
bat YAWEI bin tok langa im, ‘Yubin rait weya yubin wandi bildimap serramoni pleis blanga mi,✡ 19
bat yu kaan bildimap. Yu ronwan san na garra bildimap main Serramoni Pleis blanga weship mi.’✡
20 “Wal YAWEI bin kipum im pramis. Aibin deigim pleis blanga main dedi blanga jidan king blanga Isreil en aibin bildimap det Serramoni Pleis blanga weship langa YAWEI det trubala God blanga Isreil. 21 En aibin meigim pleis deya langa det Serramoni Pleis blanga det Seikridwan Boks weya garram det dubala fletwan ston garram ola lowa weya YAWEI bin meigim det brabli strongbala pramis garram wi grengrenfathamob weya imbin bringimat olabat brom Ijip.” Lagijat na Salaman bin tok.
Preya blanga Salaman
Sekan Kranakuls 6:12-42
22
Wal brom deya Salaman bin go en jandap deya lida langa det teibul blanga ofring en langa ola pipul. Salaman bin lidimap im bingga 23
en imbin prei, “YAWEI det trubala God blanga Isreil, nomo eni drimin jidan laik yu langa skai o iya langa graun. Yu kipum yu brabli strongbala pramis langa yu pipul olabat en yu kipgon laigimbat olabat brabliwei du wen dei trastim en duwit langa yu brabliwei. 24
Yubin kipum det pramis weya yubin meigim langa main dedi Deibid. En tudei na ebrijing weya yubin tok bin hepin na. 25
En YAWEI yubin meigim det najawan pramis langa main dedi weya yubin dalim im wanbala femili blanga im garra oldei jidan king blanga Isreil, if dei lisin en duwit langa yu seimwei laik Deibid bin dum bifo.✡ 26
Wal YAWEI, lagijat na yu meigim ebrijing hepin trubalawan weya yubin pramis langa main dedi Deibid, det wekinmen blanga yu.
27
“YAWEI, dijan wel im nomo brabli bigwan blanga yu. En det skai im nomo brabli bigwan blanga yu. Wal hau yu garra jidan langa dijan Serramoni Pleis weya aibin bildimap blanga yu? Im nomo brabli bigwan.✡ 28
YAWEI main trubala God, mi na yu wekinmen. Yu garra lisin langa main preya en yu ensa langa mi wen mi askim yu blanga enijing tudei. 29
Dijan det pleis na weya yu wandim melabat blanga weship langa yu, en yu garra maindimbat dijan Serramoni Pleis naitaim en deitaim. Wen mi luk langa dijan Serramoni Pleis en prei langa yu, wal yu garra lisin langa main preya.✡ 30
Yu garra lisin langa main preya en langa yu pipul olabat wen dei garra luk langa dijan pleis blanga prei. Yu lisin langa melabat brom yu pleis deya langa skai en yu larramgo melabat fri brom ola nogudbala ting weya melabat oldei dumbat. 31
Bambai, maitbi sambodi dum nogudbala ting langa yu, wal det sambodi garra jandap lida langa det teibul blanga ofring langa dijan Serramoni Pleis en tok strongbalawei, ‘Mi nomo giltiwan.’ 32
YAWEI yu lisin brom det skai en yu jadjim det dubala men. Yu panishim det giltiwan, en yu larramgo det najawan fri.
33 “En wen detlot enami fait en bidim ola Isreil pipul, dumaji detlot Isreil pipul bin dum nogudbala ting langa yu, en if dei tenbek langa yu en dei kaman langa dijan Serramoni Pleis en dei sori miselp brabliwei en prei langa yu en askimbat yu blanga larramgo olabat fri, 34 wal yu lisin langa olabat brom deya langa skai. Larramgo ola pipul fri brom ol detlot nogudbala ting en bringimbek olabat langa det kantri weya yubin gibit langa olabat femilimob longtaim.
35 “En wen yu holdimbek det rein dumaji ola pipul blanga yu bin dum nogudwan ting langa yu, en wen dei jandap lida langa det Serramoni Pleis en askim yu blanga tjakidawei ol detlot nogudbala ting blanga olabat en preiprei langa yu, 36 yu lisin langa olabat brom det skai. Larramgo fri det king en ola pipul brom Isreil brom olabat nogudbalawei. Titjimbat olabat blanga dumbat ola raitwan ting. Afta na yu jandim rein langa dijan kantri blanga yu, weya yubin gibit langa yu pipul olabat blanga abum olagija.
37 “En wen nomo eni daga jidan langa dijan kantri, dumaji ola sid daga weya gro langa fam bin ol dai brom hotwan win o olkain grashopa bin binijimap, o wen ola enami fait langa ola pipul blanga yu, o wen olkain siknis kaman langa olabat, 38 lisin langa olabat preya. If eni pipul brom Isreil sori miselp en dei lidimap olabat bingga blanga prei langa yu langa dijan Serramoni Pleis, 39 yu lisin langa olabat preya. Yu lisin langa olabat brom hebin, en larramgo olabat fri brom olabat nogudbalawei, en album olabat. Oni yu miselp sabi ola pipul main en hat. En yu miselp gin jadjim pipul blanga wanim deibin dumbat, 40 wulijim ol yu pipul gin duwit langa yu olataim wen dei jidan iya langa dijan kantri weya yubin gibit langa melabat grengrenfathamob.
41-42 “Bambai wen pipul hu jidan langa najawan kantri lisin hau yu jidan, en blanga ola brabli gudwan ting weya yubin dum blanga yu pipul en wen dei kaman blanga weship en prei langa yu iya langa dijan Serramoni Pleis, 43 yu lisin langa olabat preya. En langa hebin weya yu jidan, lisin langa olabat en yu dum wanim olabat askim yu blanga dum, wulijim ola pipul langa dijan wel garra sabi yu en dei garra duwit langa yu du, laik ola Isreil pipul blanga yu oldei dum. En dei garra sabi dijan Serramoni Pleis weya aibin bildimap, im det pleis weya dei garra weshipbat yu.
44 “Wen yu dalim ol yu pipul blanga go en fait langa olabat enami en dei prei langa yu, nomeda wujei dei jidan, en dei luk streit langa dijan taun weya yubin pikimat en dijan Serramoni Pleis weya aibin bildimap blanga yu, 45 yu lisin langa olabat preya. Lisin langa olabat brom deya langa hebin en gibit olabat pawa blanga bidim olabat enamimob.
46 “Wen ola pipul blanga yu dum nogudbala ting, en nobodi deya hu nomo bin dum eni nogudbala ting, en yu gitwail langa olabat en yu larram ola enami blanga olabat bidim olabat en dei deigim olabat prisana langa najawan kantri, nomeda det kantri im longwei, 47 yu stil lisin langa ola pipul blanga yu wen dei prei langa yu. If dei prei langa yu en jidan brabli soribalawei deya langa det kantri en dei dalim yu deibin dum nogudbala ting en deibin jidan brabli nogudbala, wal yu stil lisin langa olabat preya, YAWEI. 48 En langa det kantri if dei preiprei langa yu trubalawei en dei lukbek langa dijan kantri weya yubin gibit langa melabat femilimob, dijan taun weya yubin pikimat, en dijan Serramoni Pleis weya aibin bildimap blanga yu, 49 yu stil lisin langa olabat. Langa yu pleis deya langa skai yu stil lisin langa olabat en yu kain langa olabat. 50 Larram olabat go fri brom ola nogudbala ting deibin dum wen deibin tenim miselp brom yu en meigim olabat enami tridim olabat kainbalawei. 51 Olabat blanga yu ronwan pipul weya yubin bringimat brom Ijip, weya deibin abumbat adtaim.
52 “YAWEI, yu na det boswan God. Yu garra oldei wotjim kainbalawei langa ola Isreil pipul blanga yu en langa olabat king en yu lisin langa olabat preya wen dei askimbat yu blanga album olabat. 53 Yubin pikimat olabat brom ola najalot pipul blanga jidan yu ronwan pipul weya yubin dalim Mosis yu wekinmen wen yubin deigidawei ol detlot grengrenfathamob blanga melabat brom Ijip.” Lagijat na Salaman bin prei.
Det laswan preya blanga Salaman
54-55
Wal wen Salaman bin binij preiprei langa YAWEI langa det teibul blanga ofring weya imbin nildan en lidimap im bingga langa top, imbin jandap lida deya, en imbin askim God blanga jidan gudbinjiwei langa olabat. Imbin tok adbala, 56
“Preisim YAWEI hubin meigim im pipul olabat jidan gudwei, jis laik wen imbin pramis. Imbin kipum ola gudwan pramis imbin meigim thru langa im wekinmen Mosis.✡ 57
Ai askim YAWEI det trubala God blanga wi blanga jidan garram wi, jis laik imbin jidan garram wi grengrenfathamob, en nomo libum wi o gibit bekboun langa wi. 58
En ai askim YAWEI blanga album wi blanga lisin en duwit langa im en oldei teiknodis langa ol detlot wed weya imbin gibit langa wi grengrenfathamob. 59
Ai askim YAWEI blanga kipgon jinggabat dijan preya en ebrijing weya aibin askim im du, en blanga oldei jidan kainbala langa ola Isreil pipul en langa olabat king du, en gibit olabat ebrijing olabat wandim blanga jidan laibala ebridei, 60
wulijim pipul langa ebri kantri langa dijan wel garra sabi yu na YAWEI det trubala God en nomo najalot drimin o enibodi jidan wulijim yu. 61
En yumob im pipul olabat. Yumob garra jidan trubala langa YAWEI det God blanga wi en lisin en duwit langa ol im lowa jis laik yumob dumbat tudei.” Lagijat na Salaman bin tok.
Deibin meigim det Serramoni Pleis seikridwan
Sekan Kranakuls 7:4-10
62 Brom deya King Salaman en ol detlot pipul bin gibit sekrifais ofring langa YAWEI. 63 Imbin gibit 22,000 buligi en 120,000 ship blanga det feloship ofring. En lagijat na deibin meigim det Serramoni Pleis seikridwan. 64 En langa det seim dei Salaman bin meigim seikridwan det yadpat blanga det Serramoni Pleis. En deya na imbin barnim ol detlot enimul holbit blanga detlot sekrifais, en imbin gibit detlot sid daga ofring en det fetpat blanga ola enimul blanga detlot feloship ofring. Imbin dum lagijat langa det yad dumaji det speshalwan kopawan teibul nomo bin bigwan blanga ol detlot ofring.
65 Wal deya langa det Serramoni Pleis, Salaman en ola Isreil pipul bin abum det serramoni gulum Hampi fo 7 deis. Bigismob pipul bin deya. Deibin kaman brom ebriweya langa det kantri, brom det jampap langa det hil gulum Heimath langa nowathwei raidap langa det boda langa Ijip langa sauthwei. 66 En langa det namba 8 dei Salaman bin jandimbek ebribodi langa olabat ronwan kemp. Deibin ol preisimbat im en deibin gobek gudbinjiwei dumaji YAWEI bin kain en dum detmatj gudbala ting blanga im wekinmen Deibid en ol im pipul langa Isreil.


text:
Trupela God husat Baibel i toktok long en em i wanpela God husat inap lukluk tu long ol samting i laik
kam yet. Bikos long dispela pawa, Em inap long redim ol samting bilong stretim o pasim dispela
nogut i laik kam long man.
Larim mi givim yu wanpela piksa bilong pruvim poin bilong mi. Wanpela ensinia husat bin wokim
wanpela masin o wanpela ensin, em gat olgeta save long sait bilong ol samting dispela wok bilong
em i ken mekim, strong bilong em long wokim wok, na ol mak bilong strong bilong em, bikos em
dispela wan husat bin makim na putim olgeta hap bilong em wantaim. Olsem man bilong wokim em,
em tu save long stretpela pasin bilong yusim na lukautim em, olsem na, em i redim wanpela buk
bilong toksave bilong skulim ol husat laik yusim em long kisim gutpela samting olgeta dispela masin
ken givim. Kain olsem, taim ol i bihainim ol pasin i orait na i tambu long mekim i stap insait long buk.
Em stap ples klia olsem bipo ensinia bin pinisim samting em wokim, taim em inap lukim ol samting
long taim bihain, em tingim pinis ol dispela hevi i ken kamap taim masin i go olpela, na sapos man
bilong yusim em i no lukaut gut na i no bihainim ol toksave bilong em. Na sapos ensin fel o wok
kranki, buk bilong ol toksave tu i givim ol isi rot bilong stretim na wanpela lista bilong ol lain bilong
stretim masin husat i gat gutpela nem na yu inap bilip long en husat inap stretim bagarap.
God Em i wanpela ensinia tu tasol Em i no ensinia nating bikos Em i dispela Wan husat i wokim ol
ensinia. Taim Em yet i kamapim man long nating, save tru, gutpela tingting, save bilong wokim
samting, na pasin bilong lukluk long taim bihain bilong Em, ol i no gat wanmak. Yu no inap skelim
wanpela samting wantaim ol. Na laikim tru bilong Em long man, wok bilong Em i nambawan tru, em
klia tru olgeta. Wanpela pruf bilong dispela em i olsem. Bipo God bin kamapim man long nating, Em
bin klia tru pastaim olsem man bai gat wanpela gutpela hap bilong sindaun we olgeta nid bilong em i
stap redi pinis na em i inap kisim. Na dispela em dispela graun.
God bin gat laik olsem dispela graun bai kamap hap bilong stap bilong man. Olsem rait i stap pinis
long APOSEL 17:26,
Na Em i bin wokim long wanpela blut olgeta kantri bilong ol man bilong stap long olgeta hap
bilong pes bilong dispela graun, na Em i bin pasim tok long Em yet long ol taim bipo Em i bin
makim, na long ol hap arere bilong ol bilong stap.
God i save long ol samting Em i wokim insait na ausait wantaim, stat long ol samting bilong ol i stap
ples klia olgeta inap long ol samting liklik tru olgeta. Em save long olgeta wan wan hap bilong man,
olsem ol pasin bilong em i strong na i no strong, ol samting em ken mekim na ol mak bilong ol pasin
bilong em, na tu ol rot bilong pasin em ken mekim taim wanpela kain samting i kamap.
Tasol i no olsem wanpela ensin man i wokim, husat wok bilong em i gat nid long wok bilong man,
dispela man God i bin kamapim long nating, em inap amamas long sampela mak bilong pasin bilong
stap fri. Em inap mekim ol samting long tingting bilong em yet bikos narapela long givim em ol pawa
bilong skelim, God bin givim em free will (laik bilong em yet) tu.
Tasol, dispela pasin bilong stap fri, tru tru em i no olgeta bikos i gat sampela pasin i orait na i tambu,
ol dispela, God bin putim long ai bilong em. God bin givim em tu wanpela set bilong ol lo em nid long
bihainim na wanpela lista bilong ol tok lukaut na ol samting bilong pasim nogut, em nid long was gut
long en. Na olgeta dispela Em raitim pinis long “buk bilong ol toksave” bilong Em, dispela em Baibel.
Wantaim pasin bilong stap fri, i gat dispela save olsem sapos em no bihainim tok, i gat ol mekim save
bilong kamap bihain, long wankain pasin olsem i gat ol gutpela pe sapos em makim long bihainim.
Tasol olsem tasol, dispela tingting bilong bihainim o sakim tok, em stap long rait bilong em bikos em
gat free will.
God bin lukim dispela sans olsem nogut man yusim kranki na yusim long pasin nogut free will bilong
em. Yumi mas tingim olsem wanpela bilong ol pasin bilong God, em i olsem. Em gat dispela pawa
bilong lukim ol samting bipo ol i kamap. Tru tru, olsem long stori bilong man, Em save long em long
stat bilong em inap long pinis, maski pinis i laik kam yet.
Olsem rait i stap pinis long AISEA 46:9-10,
9 Tingting gen long ol samting bilong bipo tru, long wanem Mi stap God na i no gat narapela i
stap. Mi stap God na i no gat narapela i olsem Mi.
10 Mi tokaut klia long pinis bilong ol samting long stat bilong ol samting inap long nau, na ol
samting i no bin kamap yet inap long bipo tru. Na Mi tok olsem, Tok helpim bilong Mi bai stap
strong na bai Mi mekim i kamap olgeta laik bilong Mi.
Long ol dispela ves, God bin toktok long Em Yet, pawa bilong Em, na strong bilong Em, olsem yu no
inap skelim ol wantaim ol narapela. Olsem Em i tok, i no gat wanpela olsem Em. I no gat wanpela
inap kamap wanmak bilong Em long pawa, Pikinini Man bilong Em tu i no inap. Long wanem, God
wan inap tokaut long pinis i kam long stat.
God save wanem samting bai kamap long taim bihain. God bin lukim bipo dispela sans olsem man
ken yusim free will bilong em taim em no yusim tingting gut, olsem em bai givim baksait long ol
samting bilong pasim nogut na ol tok lukaut bilong Em, sakim tok bilong Em long ol pasin i orait na i
tambu, na bihain, pundaun long sin. Tasol i no olsem ensinia nating husat i bisi na wari long samting
em i wokim, husat inap tasol long redim wanpela buk bilong ol toksave na givim tingting long sait
bilong ol lain bilong stretim masin, laikim tru na sori bilong God long man, yu no inap skelim. Tru,
taim God i no kamapim yet man long nating, em i no ples bilong sindaun bilong em tasol, God bin
redim, tasol tu dispela sakrifais i moa long inap bilong baim bek em taim em pundaun long pasin i
pulap long sin. Na dispela i no narapela long Bikpela Jisas Kraist.
Klia tru, dispela tok tru bilong Baibel i stiaim wanpela long askim dispela askim, “Ating em minim
olsem God bin makim bipo pinis long stat yet olsem Bikpela Jisas Kraist bai soim Em Yet ples klia long
bodi bilong baim bek man long ol sin?”
God i givim bekim long dispela askim insait long REVELESEN 5:9. Dispela i tok,
Na ol i singim wanpela nupela singsing, i spik, Yu gat namba inap bilong kisim dispela buk, na
bilong opim ol samting bilong pasim bilong en. Long wanem, ol i bin kilim Yu i dai, na Yu bin baim
bek mipela i go long God long blut bilong Yu ausait long olgeta wan wan kandre, na tok ples, na
lain manmeri, na kantri.
Ol hap tok “yu” na “bilong yu” insait long ves i toktok long Bikpela Jisas Kraist. Ol bin kilim Em i dai,
na long wok bilong blut bilong Em, Em bin baim bek olgeta wan wan kandre na tok ples, olgeta wan
wan lain manmeri na kantri.
Ol bin kilim Em i dai long wanem taim?
REVELESEN 13:8
Na olgeta husat i stap antap long dispela graun bai lotuim em, husat God i no raitim nem bilong ol
insait long buk bilong laip bilong Pikinini Sipsip ol i kilim i dai long stat bilong ol as ston bilong
dispela graun.
Pikinini Sipsip, husat em piksa bilong Bikpela Jisas Kraist, “ol i kilim i dai long stat bilong ol as ston
bilong dispela graun.” Dispela hap tok “long stat bilong ol as ston bilong dispela graun” i minim
dispela taim God kamapim yet long nating dispela graun, i minim olsem, man i no stap yet long
dispela taim. Tasol long dispela taim bipo yet, God bin lukim pinis dispela nid long wanpela
Redeemer (Man bilong Baim Bek) bikos Em bin lukim dispela sans olsem man bai pundaun long pasin
bilong brukim lo bihain. Dispela Redeemer em i Pikinini Sipsip, husat em piksa bilong Bikpela Jisas
Kraist, husat God bin makim olsem ol bai kilim i dai long dispela taim God wokim dispela graun.
Narapela long Em gat dispela pawa bilong tokaut long sait bilong pinis long stat, God tu bin tok long
Aisea 46:10, “Tok helpim bilong Mi bai stap strong na bai Mi mekim i kamap olgeta laik bilong Mi.”
Dispela em wanpela toktok bilong God i gat bikpela namba tru, bikos dispela “laik” em i het tok
bilong stap bilong yumi. Em i as bilong stap bilong yumi, long amamasim bel bilong Em husat bin
kamapim yumi long nating.
REVELESEN 4:11
Yu gat namba inap, O Bikpela, long kisim glori na ona na pawa. Long wanem, Yu bin kamapim
long nating olgeta samting, na bilong amamasim bel bilong Yu ol i stap na Yu bin kamapim ol long
nating.
Dispela olgeta samting i stap, God bin kamapim long nating bilong amamasim bel bilong Em husat
bin kamapim yumi long nating. Na yumi save olsem i no gat nogut insait long amamas bilong Em.
Ol sekreteri bilong lida bilong wanpela kantri, taim ol manmeri husat i no amamas olsem wanem ol
wokim ol wok bilong ol, i salensim ol long lusim ol wok bilong ol, tasol ol no laik lusim, planti taim
yumi harim ol i tok olsem ol i wokim wok bilong bihainim gutpela amamas bilong lidaman. Em
minim, lidaman wan tasol inap rausim ol long ofis bikos em dispela wan husat bin putim ol. Tasol i no
olsem gutpela amamas bilong lidaman bilong wanpela kantri husat ken stap rong, gutpela amamas
bilong God I Gat Olgeta Strong i no inap stap rong. Oltaim yumi bai stap orait sapos yumi stap bilong
bihainim gutpela amamas bilong Em husat bin kamapim yumi long nating.
Olsem ol samting God i kamapim long nating, gutpela samting olgeta yumi inap mekim, em i long
soim Em pilim bilong yumi bilong givim tenkyu bilong tingim stap bilong yumi na bilong tingim
dispela Pikinini Sipsip husat Em bin redim, husat ol bin kilim i dai long stat bilong wokim dispela
graun. Bikos long wok bilong blut bilong Em, God bin kisim bek yumi long ol sin. Gen, Pikinini Sipsip
em piksa bilong Pikinini Man bilong God, Bikpela Jisas Kraist.
Tasol pasin bilong marimari bilong God i no pinis olsem tasol. Em bin redim tu wanpela gutpela pe
long ol husat bai stap laip yet bilong bihainim gutpela amamas bilong Em na long ol husat bai
bihainim Em wantaim pasin beltru long ol pasin i orait na i tambu i stap long rait insait long “buk
bilong ol toksave” bilong Em, dispela em Baibel. Na gutpela pe bilong Em i no gat skel tu, laip stap
oltaim oltaim. God ken painim yumi olgeta inap tru long kisim dispela gutpela pe Em bin promisim.
Amen.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
Man bilong Toknogut I Bin Kamap Bilipman: Olsem Wanem Stilman long Diwai Kros I Bin Klia
Taim ol man nating husat i ritim Baibel i kam long Matyu 27:44, Mak 15:32 na Luk 23:39-40, sampela
taim ol i paul long ol stilman husat ol bin nilim long diwai kros wantaim Bikpela Jisas Kraist i bin
mekim wanem pasin stret long Em taim ol bin hangamap long diwai kros. Ol i paul bikos wanem
samting i luk olsem ol tok i agensim wanpela narapela namel long stori bilong Matyu na Mak, na
stori bilong Luk.
MATYU 27:44
Tupela stilman tu, husat ol i nilim long diwai kros wantaim Em, i tromoi wankain samting long ol
tit bilong Em.
MAK 15:32
Larim Kraist, King bilong Isrel, kam daun nau long diwai kros, inap long yumi ken lukim na bilipim.
Na tupela husat ol i nilim long diwai kros wantaim Em i sutim tok nogut long Em.
Long ol ves antap, Matyu tupela Mak bin tok olsem tupela stilman wantaim bin tok bilas na
toknogutim Kraist taim ol bin stap long diwai kros. Tasol, Luk bin tok olsem wanpela bilong ol stilman
bin hatim poro bilong em long em tok bilas long Bikpela Jisas Kraist.
LUK 23:39-40 i tok,
39 Na wanpela bilong dispela tupela raskol ol i hangamapim i toktok bilong daunim Em tru, i spik,
Sapos Yu stap Kraist, kisim bek Yu Yet na mitupela.
40 Tasol arapela i bekim tok na hatim em, i spik, Ating i yes long yu pret long God, taim yu luksave
olsem yu stap long dispela wankain pe nogut bilong kot?
Tru, i no gat wanpela samting bilong paulim tingting long en. Moa yet, i no gat wanpela tok i agensim
liklik narapela namel long ol stori bilong ol wan wan. Olgeta stori bilong ol i stret na trupela.
Klia tru, paul tingting i kamap bikos sampela lain bilong rit, ol fel long skelim na tingim ol hap bilong
taim i stap insait long stori olgeta. Ol no lukim samting tru olsem tupela stilman na Bikpela Jisas
Kraist bin hangamap long diwai kros, i no long sampela minit tasol, tasol long sikis inap long et aua
nabaut. Na, long dispela longpela bilong taim, planti samting bin kamap, ol dispela bin opim bel
bilong wanpela bilong tupela stilman, dispela bin mekim em senisim pasin bilong em i go long
Bikpela Jisas Kraist.
Em tru olsem tupela wantaim bilong ol bin toknogutim Bikpela Jisas Kraist na tromoi ol tok bilas long
Em, tasol dispela bin kamap long ol paslain aua taim ol stap long diwai kros.
Taim ol aua i go, bihain long witnesim sampela ol samting i bin kamap, wanpela bilong ol bin tanim
bel. Em bin sori long Kraist na bihain em bin luksave olsem Kraist i no bin stap inap long kamap
olsem, i no olsem ol yet wantaim husat bin stap fit stret long kisim mekim save bilong dai long raskol
pasin bilong ol i nogut tru.
Wanpela bilong ol samting i bin kamap, nogut dispela bin tanim lukluk bilong stilman long Bikpela
Jisas Kraist, em i dispela taim em bin lukim Kraist olsem wanpela pikinini man, em bin wari na laikim
tru Maria. Stilman bin harim olsem wanem Kraist bin lusim mama bilong em, Maria, long lukaut
bilong aposel husat Em laikim tru, Jon. Maski sapos Kraist bin stap long dispela kain bikpela hevi
stret, Em bin tingting yet long sait bilong gutpela sindaun bilong mama bilong em, na Em bin mekim
klia tru olsem wanpela bai lukautim em bihain long Em go pinis..
JON 19:26-27
26 Olsem na taim Jisas i lukim mama bilong Em, na disaipel i sanap klostu long em, husat Em i
laikim tru, Em i tokim mama bilong Em, Meri, lukim pikinini man bilong yu!
27 Nau Em i tokim dispela disaipel, Lukim mama bilong yu! Na long dispela aua dispela disaipel i
kisim em i go long haus bilong em yet.
Bikpela Jisas Kraist bin inap long lukim ol bel bilong ol man, na Em bin lukim olsem wanem Jon bin
gat gutpela bel. Long dispela as Kraist bin lusim mama bilong Em, Maria long han bilong em. Long
dispela de stret, Jon bin bringim Maria long haus bilong em yet we em bin kaunim em olsem
wanpela memba bilong hauslain bilong em.
Stilman bin lukim tu olsem wanem Kraist bin karim pen long olgeta tok bilas bilong ol manmeri
nabaut long ol. Narapela long dispela, em bin witnesim tu olsem wanem Bikpela Jisas Kraist bin stap
man bilong isi pasin maski ol soldia bin mekim pasin nogut long Em taim Em bin nekdrai. Ol i no bin
givim wara long Em, tasol viniga.
JON 19:28-30
28 Bihain long dispela, taim Jisas i save long nau olgeta samting i kamap pinis, inap long rait
bilong God i ken kamap pinis, Em i tok, Mi nekdrai.
29 Nau i gat wanpela sospen samting ol i putim i pulap long vinega. Na ol i pulapim wanpela spans
wantaim vinega, na putim dispela antap long hisop, na putim dispela klostu long maus bilong Em.
30 Olsem na taim Jisas i bin kisim vinega, Em i tok, Em i pinis. Na Em i lindaunim het bilong Em, na
lusim spirit bilong Em.
Stilman bin harim tu Kraist i beten long Papa bilong pogivim ol husat bin mekim rong long Em bikos
ol no bin save long ol mekim wanem (Luk 23:34), dispela prea, wanpela husat pasin bilong laikim tru,
sori na gutpela bel i pulap long bel bilong em, em wanpela inap beten olsem.
Narapela samting i bin kamap, dispela bin pulim tingting bilong stilman, em dispela taim san bin
kamap tudak long ol las aua bilong ol.
MAK 15:33
Na taim namba sikis aua i kam, i gat tudak antap long dispela hap olgeta inap long namba nain
aua.
Tudak bin karamapim dispela hap olgeta stat long namba sikis aua, o twelve kilok belo, inap long
namba nain aua, o tri kilok long avinun.
Tingim olsem ol dispela samting i no bin kamap long sampela minit tasol. Ol bin kamap long ol hap
bilong taim insait long sikispela inap long etpela aua. Dispela i minim olsem dispela senis long pasin
bilong wanpela bilong ol stilman i go long Bikpela Jisas Kraist, em no bin kamap wantu tasol. Ol
samting em bin lukim na harim, ol bin mekim em senis. Bihain long witnesim ol dispela samting,
dispela stilman husat bipo bin toknogutim na tok bilas long Bikpela Jisas Kraist, em bin tanim bel.
Bipo em wanpela man bilong tok nogut, em bin kamap wanpela man bilong bilip olsem Kraist Em i
Pikinini Man bilong God tru tru.
LUK 23:34-43 i tok,
34 Nau Jisas i tok, Papa, lusim sin bilong ol. Long wanem, ol i no save long ol i mekim wanem. Na
ol i tilim ol klos bilong Em, na tromoi ol satu.
35 Na ol manmeri i sanap na lukluk i stap. Na ol hetman tu wantaim ol i lap nogut long Em, i spik,
Em i kisim bek ol arapela. Larim Em kisim bek Em Yet, sapos Em i Kraist, Man God i makim.
36 Na ol soldia tu i wokim pani long daunim Em, na kam long Em, na tokim Em long kisim vinega,
37 Na spik, Sapos Yu stap king bilong ol Ju, kisim bek Yu Yet.
38 Na ol i raitim tu wanpela rait ol i sapim antap long Em long ol leta bilong tok ples bilong Grik,
na Latin, na Hibru, DISPELA EM I KING BILONG OL JU.
39 Na wanpela bilong dispela tupela raskol ol i hangamapim i toktok bilong daunim Em tru, i spik,
Sapos Yu stap Kraist, kisim bek Yu Yet na mitupela.
40 Tasol arapela i bekim tok na hatim em, i spik, Ating i yes long yu pret long God, taim yu luksave
olsem yu stap long dispela wankain pe nogut bilong kot?
41 Na em i stretpela tru tru long yumitupela. Long wanem, yumitupela i kisim pe stret long ol wok
bilong yumi. Tasol dispela Man i no bin wokim wanpela samting i rong.
42 Na em i tokim Jisas, Bikpela, holim tingting long mi taim Yu kam long kingdom bilong Yu.
43 Na Jisas i tokim em, Tru tumas, Mi tokim yu tude, Bai yu stap wantaim Mi long paradais.
Olsem tasol, stilman bin kamapim wanpela pilim bilong bel sori na tanim bel long wanem samting
em bin toktok na mekim bipo long dispela de, taim bilip bin kamap pinis insait long bel bilong em.
Long dispela as, taim narapela stilman bin toktok yet long Kraist wantaim pasin bilong tok bilas na
bikhet pasin, em bin hatim em. Inap long em bin kamap long dispela poin we em bin askim Bikpela
Jisas Kraist wantaim daun pasin, “Bikpela, tingim mi taim Yu kam long kingdom bilong Yu.”
Yumi inapt ok olsem dispela stilman bin gat bikpela blesing tru bikos bipo em bin dai, em bin inap
long luksave long Kraist. Na moa yet olgeta, em bin kisim strongpela promis olsem em bai inap kisim
amamas bilong paradais taim Bikpela Jisas Kraist bin bekim em, “Bai yu stap wantaim Mi long
paradais.”
Olsem na, klia tru, i no gat wanpela tingting i agensim narapela namel long ol dispela stori ol man
bilong raitim Gutnius bin givim. Ol lain husat rit mas luksave tasol olsem i gat sikispela o etpela aua
insait long dispela lain bilong ol samting i bin kamap. Na bilong tingim dispela sikispela o etpela aua,
planti samting i winim tingting i ken kamap. Yu no inap tok nogat olsem long stat, tupela wantaim
bin toktok agens long Bikpela Jisas Kraist tasol, bihain, bel bilong wanpela bilong ol bin kirap long ol
dispela samting em bin witnesim. Em bin klia. Na dispela taim em klia, dispela bin stiaim em long
bilip long God na long Bikpela Jisas Kraist.
Taim em bin kamapim bilip long God na long Kraist na em bin askim Bikpela Jisas Kraist long tingim
em taim Kraist i go long kingdom bilong Em, dispela stret em ol gutpela samting olgeta dispela
stilman bin mekim long taim bilong laip bilong em. Bikos long dispela, em bin kamap man bilong
kisim heven long taim bihain. Em i no gutpela tasol olsem narapela stilman i no bin gat dispela klia
tingting na luksave em bin gat.
Bilong pinisim tok, larim mi toktok strong moa tasol long i no gat wanpela tok agens long narapela
insait long Rait Holi i kam long God. Sapos i gat ol dispela ves i luk olsem ol i agensim wanpela
narapela, man bilong ritim Baibel mas skelim na tingim tasol dispela stori long baksait na ol dispela
samting nabaut long dispela samting i bin kamap, dispela stap pinis long rait. Na bilong abrusim paul
tingting na tingting kranki, em i gutpela olgeta long askim long stia bilong Holi Spirit pastaim taim yu
ritim Baibel.
God ken blesim yumi olgeta!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
Olgeta samting i stap laip God i wokim, ol i stap bilong tingim wanpela as tingting stret, na em i
bilong inapim kain as tingting olsem, inap long ol laip bilong ol bai i gat mining.
Sapos yu wanpela man bilong lukluk gut long kain kain ol samting i stap laip God i wokim i stap
nabaut long yu, yu bai klia olsem olgeta wan wan bilong ol i klia long as tingting stret bilong stap
bilong ol, na, olsem ol i redi long wokim wok bilong bihainim as tingting bilong wokim ol, long olgeta
kain rot.
Lukim ol hani bi. Wanpela hani bi man, o drone, em save olsem as tingting bilong wokim em o wok
bilong em, em i long pas long hani bi kwin na givim bel long em. Na bikos em klia long wok bilong
em, em wokim em maski em save olsem, taim em wokim, em bai lusim laip bilong em bikos bihain
long pas long kwin, em bai go long dai. Olsem na, ol kolim dispela sexual suicide (pasin bilong kilim
em yet dai bilong tingim seks).
Daunbilo em i wanpela hap bilong wanpela rait i gat het tok, “Sexual Suicide by Honey Bees: The
tragic Plight of the Male Honey Bee.” (Pasin bilong Kilim Em Yet Dai Bilong Tingim Seks Ol Hani Bi i
Mekim: Samting Nogut I Kamap long Hani Bi Man)
Pasin bilong Kilim Em Yet Dai Bilong Tingim Seks Ol Hani Bi i Mekim: Samting Nogut I Kamap long
Hani Bi Man
“Hani bi man, dispela ol i kolim drone, em i stap long wanpela as tingting tasol, olsem long givim bel
long kwin. I no gat nid liklik long em taim em i wokim pinis dispela wok long bung bilong ol…”
Tasol, drone i strong tru long misin bilong em na em bai givim laip bilong em long dispela tingting.
Honey bee mating (taim hani bi man i givim bel long kwin) em i wanpela bilong ol strongpela piksa
olgeta bilong sexual suicide long grup olgeta bilong ol binatang. Hani bi seks i kamap long win taim
kwin i flai bilong painim ol man bilong givim bel long em. Ol drone i resis long dispela sans bilong pas
long kwin bilong ol, taim ol i bung wantaim nabaut long em taim em flai.
Bihain, wanpela strongpela drone bai mekim muv bilong em. Taim em holimpas kwin, drone i
kamautim insait bilong penis bilong em, taim em mekim ol masel bilong bel bilong em muv na em
yusim hemostatic pressure (presa long blut), na putim em tait insait long rot bilong karim pikinini
bilong kwin. Wantu em bai rausim sperm strong tumas olsem na dispela i balisim arere bilong penis
bilong em, na em bai stap insait long kwin. Drone i pundaun long graun, we em i dai bihain liklik…”
Long dispela, yumi lukim olsem wanem hani bi man i tingim strong tru misin bilong em, maski em bai
tekewe laip bilong em yet.
Yu inap tok olsem laip bilong drone i gat mining bikos em inap long inapim as tingting bilong stap
bilong em na God i yusim em long kamapim planti moa ol hani bi. Sapos hani bi man, o drone, i no
bisi long wok bilong em, nogut kain bi olsem bin laik pinis olgeta, o nogut ol pinis olgeta bipo. Tasol
bikos long ol taim ol gat seks olsem, kwin i karim ol hani bi kiau i planti tru, bihain, ol dispela bai
kamap ol yangpela hani bi.
Em i no hani bi man tasol, o drone, husat i gat wanpela wok stret bilong wokim. Tru, olgeta wan wan
memba bilong bung bilong ol hani bi i gat wok bilong inapim. Kwin, kain olsem, em i bosim dispela
wok bilong lukautim olgeta bung bilong ol hani bi. Em i wok bilong em long pait bilong lukautim bung
bilong ol long ol ausait lain husat laik kam insait na bagarapim ol. Na bikos em gat bikpela wok tru,
em no nidim long go ausait bilong painim kaikai bilong em. Dispela wok em bilong ol wok bi.
Ol wok bi i ol dispela husat i go ausait, husat i flai long wanpela flaua i go long narapela bilong kisim
nectar (switpela wara bilong flaua) bilong givim long kwin. Ol wok bi i bungim nectar long ol flaua,
taim ol i pulim wantaim maus bilong ol, na bihain, ol i bringim em long haus bilong ol, inap long kwin
bai gat saplai bilong kaikai olgeta taim. Taim ol pasim nectar long ol maus bilong ol wanpela i go long
narapela, isi isi em kamap hani, dispela ol wok bi i bungim insait long ol honeycomb cell (ol liklik hap
bilong putim hani long en). Taim hani bi kwin i no inap pinisim olgeta hani ol bin bungim long em, ol
man i kaikai dispela hani em no kaikai.
Hani, moa yet honeycomb, em no test swit tasol, tasol em helpim gut tru ol man long bodi sait. Tru,
Baibel i givim tingting long kaikai hani.
PROVEP 24:13 i tok,
Pikinini man bilong mi, kaikai hani, bilong wanem, em i gutpela, na kom bilong hani, dispela i swit
long maus bilong yu.
Oltaim yumi inap putim bilip long olgeta wan wan tok bilong God stap long rait insait long Baibel. Tru
tumas, hani i gutpela. Tru, ol saveman i kaunim em olsem wanpela kain kaikai i inap tru bikos em gat
olgeta kain samting i bikpela tru, bodi bilong man i nidim. Olsem wanem em stap inap tru, yu ken
skelim wantaim susu o milk, dispela, ol kaunim tu olsem kaikai inap tru long ol bebi.
Yu mas tingim olsem, taim God bin kisim bek ol Isrel long hap graun bilong Isip, Em bin promisim
long bringim ol long wanpela hap graun we susu na hani i ron.
EKSODAS 3:8
Na Mi kam daun long kisim bek ol long han bilong ol Isip, na long bringim ol i kam antap na i
kamaut long dispela hap graun na i go long wanpela gutpela na bikpela hap graun, long hap
graun i pulap long susu na hani...
Dispela i minim olsem ol manmeri bilong God bai no sot long ol samting bilong helpim bodi long
dispela hap graun. Ol yangpela na ol lapun, tupela wantaim, bai gat saplai bilong kaikai inap tru,
olsem susu bilong ol bebi na hani bilong ol bikpela lain. Tasol, yu noken givim hani long ol bebi o ol
pikinini husat i no gat wanpela krismas yet, bikos em ken bagarapim laip bilong ol. Olsem na, yu mas
givim susu long ol, i no hani. Tru, ol i givim tingting tu olsem ol bikpela lain kisim hani i inap stret
tasol.
Baibel i tok olsem, man mas kaikai inap hani tasol, i no planti tumas.
PROVEP 25:16
Ating yu painim hani pinis, a? Kaikai hamas i inap long yu tasol, nogut yu pulap long en, na
trautim dispela.
Sapos yu daunim moa long inap hani, glycemic level (mak bilong suga stap long blut bilong yu) bai go
antap na dispela ken mekim yu traut.
Mi laik toktok strong long dispela poin. Sapos ol hani bi i no stap beltru long inapim as tingting bilong
stap bilong ol, kain olsem, sapos hani bi man i no gat laik long bagarapim laip bilong em long givim
bel long hani bi kwin, sapos ol wok bi tu i no bungim nectar bilong kwin, na sapos kwin fel long karim
ol kiau bilong kamapim ol yangpela hani bi bihain, klia tru, i no bung bilong ol tasol bai pinis olgeta,
tasol, moa yet olgeta, ol man bai no gat sans bilong kisim gutpela long ol samting bilong hani bilong
helpim na oraitim bodi. Ples klia, maski ol kamapim hani pastaim bilong givim kaikai long kwin bilong
ol, ol man i kisim gutpela long em tu. Em minim olsem, ol man i ol las lain bilong kisim gutpela long
strongpela pasin bilong ol hani bi bilong wokim wok bilong ol wan wan.
Tru, maski yumi toktok long ol narapela samting i stap laip God i wokim olsem ol diwai, ol bulmakau
samting, ol pis, ol pik, na ol kakaruk, yu bai luksave olsem las lain bilong kisim gutpela long stap
bilong ol, em ol man tu. Ol stap bilong givim ol nid bilong ol man long nid bilong ol long helpim bodi.
Na stap bilong ol i gat mining bikos ol i inap long inapim dispela as tingting.
Nau, sapos ol samting i stap laip God i wokim husat i no man, ol stap long wanpela as tingting stret i
gutpela moa, wankain samting mas tru long ol man. Man i stap tu long wanpela as tingting stret, o
wok, dispela em mas inapim. Na dispela wok em i long wokim wok long God. Man i noken yusim laip
bilong em olsem em i no gat as tingting bilong mekim ol samting na em i mekim ol samting i no
gutpela bilong helpim. Tasol, em mas yusim em long givim ona long God na long bihainim ol tok
strong bilong Em bikos dispela em olgeta wok bilong Em.
Olsem rait i stap pinis long EKLESIASTES 12:13,
Larim yumi harim pinis bilong ol dispela samting olgeta. Pret long God, na holimpas ol tok strong
bilong Em. Long wanem, dispela em i wok stret olgeta bilong man.
Olgeta wok bilong man em i long wokim wok long God, Em husat i kamapim laip long nating. Laip na
stap bilong yumi, ol i stap dinau bilong yumi long Em.
APOSEL 17:28 i tok,
Long wanem, insait long Em yumi stap laip, na muv, na gat laip bilong yumi…
Olsem na, em i stretpela tasol olsem yumi yusim ol laip bilong yumi long wokim wok long Em husat i
kamapim yumi long nating. Bikos sapos Em no stap, yumi bai no stap hia long dispela graun.
Tasol, ol man bipo i no bin luksave long em, olsem na ol bin kilim Em dai, dispela Pikinini Man bilong
God na Em husat bin kamapim laip bilong yumi.
APOSEL 3:15
Na yupela i kilim Hetman bilong laip, husat God i bin kirapim long dai, we mipela em ol witnes
long en.
Ol no bin soim pasin bilong laikim tru na givim tenkyu long Bikpela Jisas Kraist na ol no bin wokim
wok long Em, tasol ol bin kilim Em i dai tu.
Tru tumas, em bai nogut tru sapos yumi fel long klia long as tingting bilong stap bilong yumi, na
sapos yumi bai no inap long painimaut mining bilong ol laip bilong yumi, nogut yumi kamap tasol
olsem ol man husat i no wokim wok na ol man i stap nating, o, nogut, ol man bilong bihainim ol laik
nogut.
Long klia long mining bilong laip, em i long save pastaim long as tingting bilong stap bilong yumi na
tu long ol wok yumi mas inapim. Na em i insait long pasin bilong inapim ol wok bilong yumi na
inapim ol as tingting bilong wokim yumi, we ol laip bilong yumi bai gat mining.
Olsem ol man, as tingting bilong wokim yumi na olgeta wok bilong yumi, em i long wokim wok long
God. Dispela wok em i wanem samting i givim mining long ol laip bilong yumi. Sapos em i no stap, ol
laip bilong yumi bai no gat as tingting bilong wokim na mining. Olsem na, sapos yumi gat laik olsem
ol laip bilong yumi bai gat as tingting bilong wokim na mining, yumi mas yusim em long wokim wok
long God. Na wokim wok long God, em i minim givim ona long Em na bihainim ol tok strong bilong
Em.
God ken blesim yu!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
Wanpela bilong ol dispela as skul tok Baibel i skulim long ol wok manmeri bilong God, em i long
singim ol song bilong lotu bilong givim biknem long Em. Dispela pasin bilong singim ol song bilong
lotu long God, em i go bek long taim bilong ol Isrel, ol wok manmeri bilong God bipo. Na bilong
bihainim ol stori bilong Baibel, ol bin yusim tu sampela ol samting bilong pilai musik, olsem psaltery
(narapela kain harp), harp na samting olsem gita i gat tenpela string bilong mekim musik taim ol
singim song.
SAM 92:1,3
1 Em i gutpela samting long givim tenkyu long BIKPELA, na singim ol song i litimapim nem bilong
Yu, O man i Antap olgeta,
3 I gutpela long mekim olsem long gita i gat 10-pela string, na long samting i olsem harp, na long
harp long musik i isi.
I gat tok strong long ol Kristen tu long singim ol sam, ol song bilong lotu, na ol song bilong spirit sait
long God. Ol dispela song tu em i wanpela rot bilong strongim bilip, strongim bel na givim gutpela
tingting long ol brata na ol susa insait long Sios.
KOLOSI 3:16
Larim tok bilong Kraist stap insait long yupela planti moa long olgeta save tru, taim yupela skulim
na givim strongpela skul wanpela i go long narapela long ol sam na ol song bilong lotu na ol song
long sait bilong spirit, taim yupela i singim song wantaim marimari insait long ol bel bilong yupela
i go long Bikpela.
Na olgeta wan wan taim yumi singim song long God, yumi mas mekim em wantaim marimari insait
long ol bel bilong yumi. Planti taim, long pasin bilong ol yet, ol man i laikim tru musik. Bilong pruvim
dispela, i gat bikpela namba tru bilong ol dispela song ol i raitim na singim bilong tingim olgeta wan
wan man na olgeta narapela samting.
Kain olsem, i gat ol song bilong tingim kantri bilong wanpela man, we, insait long en, em i soim pasin
bilong stap redi long wokim wok bilong helpim kantri, pasin bilong laikim tru na pasin bilong pasim
yu yet long mama graun. Tru, olgeta wan wan kantri i gat song bilong em yet, dispela, ol manmeri
bilong em, yangpela na lapun, ol i singim bipo ol bung o ol wok i stat. I gat ol song tu ol i makim i go
long ol papamama i stap klostu tru long bel bilong yumi, bilong tingim pasin bilong laikim tru na ol
sakrifais i no bihainim wanpela askim bilong ol. Tasol, ol Katolik i gat planti song tru bilong apim nem
bilong Maria. I gat ol song i soim pasin bilong kirap nogut na tingting planti long naispela luk bilong ol
samting bilong dispela graun God i bin wokim na bilong unives. Na i gat milien milien ol song tu ol
man i singim bilong tingim ol pren na ol man i stap klostu long bel bilong ol.
Sapos yumi singim ol song bilong tingim ol olgeta, wantaim bel na kirap nogut, ating em i fit moa
olgeta olsem yumi singim ol song long Em husat i bin kamapim yumi long nating bilong soim bilip,
pilim bilong givim tenkyu, ol pasin bilong givim biknem, na amamas bilong yumi long gutpela pasin
bilong soim pasin bilong laikim tru bilong Em? Em i nogat samting sapos yumi no gat ol naispela nek
bilong singim song, o sapos yumi singim song i no bihainim stret musik. Bikpela samting em yumi
singim song long God wantaim pasin beltru na marimari insait long ol bel bilong yumi.
Yumi ken klia tru olsem Kraist na ol aposel tu bin singim ol song bilong lotu long God. Baibel i no
givim yumi wanpela tok bilong pruvim olsem ol aposel bin gat ol naispela nek bilong singim song,
tasol Mi bilip tru olsem Bikpela Jisas i gat wanpela nek i switpela na i pulim harim. Em i switpela moa
na pulim harim moa long olgeta narapela nek man i harim pinis.
Narapela long switpela saun bilong em, nek bilong Bikpela Jisas Kraist i stap naispela na i gat namba,
dispela kain, lain sipsip bilong Em i luksave na bihainim.
JON 10:3-5
3 Wasman bilong dua i opim dua long em. Na ol sipsip i harim nek bilong em. Na em i kolim ol
sipsip bilong em long nem, na stiaim ol i go ausait.
4 Na taim em i putim sipsip bilong em i go ausait, em i go pas long ol, na ol sipsip i bihainim em.
Long wanem, ol i save long nek bilong em.
5 Na ol i no inap bihainim ausait man, tasol ol bai ranawe long em. Long wanem, ol i no save long
nek bilong ol ausait man.
Ol sipsip i luksave, putim yau, na harim nek bilong Bikpela Jisas Kraist. Dispela i soim ples klia olsem
ol i luksave long Em olsem Wasman bilong ol.
I gat wanpela vidio bilong wanpela traim bilong saiens, dispela i pruvim olsem wanem ol sipsip long
bodi sait i klia tru na bihainim nek bilong wasman bilong ol, na tu, ol bai no harim nek bilong
narapela man tasol dispela nek bilong trupela wasman bilong ol tasol.
Tripela man bin traim long singautim ol sipsip taim ol i kaikai gras long ples kunai. Maski ol dispela
man bin stap long wanpela hap we ol sipsip bai inap harim ol, i no gat wanpela sipsip bin kirap long
singaut. I no gat wanpela bilong ol bin soim wanpela mak bilong luksave long ol nek bilong ol dispela
man, na i no gat wanpela bilong ol husat bodi bin kirap liklik. Tasol taim trupela wasman bilong ol bin
singautim ol, wantu ol bin kirap long singaut bilong em. Ol bin bihainim em bikos ol bin save long
nek bilong em.
Dispela “nek” bilong Kraist stap insait long JON 10:3-5, tru tru em i no minim dispela nek ol man ken
harim long yau. Dispela nek em i piksa bilong ol skul tok na ol tok strong bilong Em.
Dispela pasin bilong ol sipsip long bodi sait bilong bihainim nek bilong wasman bilong ol long bodi
sait, em i olsem dispela pasin bilong ol man bilong bihainim Bikpela Jisas Kraist bilong bihainim nek
bilong Em o ol skul tok bilong Em. Em i minim olsem, ol trupela man bilong bihainim Kraist o ol
trupela Kristen, ol i no harim tasol nek bilong Em o ol skul tok na ol tok strong bilong Em. Ol i
bihainim ol tu. Na ol bai no bihainim ol narapela skul tok, tasol bilong Kraist tasol.
Mi bin kam long wanpela famili bilong ol strongpela Katolik. Mama bilong mi bin wokabaut wantaim
ol skru bilong lek stat long dua bilong haus lotu long ples Baclaran i go olgeta long alta. Papa bilong
mi na ol tumbuna bilong mi, husat bin kam long biktaun Naguilian long provins La Union, ol tu bin
stap ol strongpela Katolik.
Long dispela taim em bin stap Katolik, mama bilong mi save harim ol pater husat i ritim sampela ves
long misa, taim ol i no givim wanpela tok klia long ol ves ol i ritim, na bihain go yet long stori bilong
ol. Tasol, taim mama bilong mi bin harim nek bilong Kraist, kain olsem, taim em bin harim ol dispela
skul tok bilong Em em no bin harim yet long ol pater bilong Katolik Sios, wantu em bin harim nek
bilong Kraist. Em bin lusim Katolik Sios na kisim baptais insait long Sios bilong God, we em bin inapim
yet wanem samting nek bilong Kraist i toktok long en. Em pruvim tasol olsem, sapos wanpela i stap
wanpela bilong lain sipsip bilong Kraist, klia tru em bai luksave long nek bilong Em, na, taim em no
gat tupela tingting, em bai bihainim Em.
Mi klia tru olsem nek bilong Kraist i gat switpela saun na i mekim ol man interes. Long dispela as, em
bin kisim interes bilong mama bilong mi wantu. Em no bin inap long agensim em.
Tasol, mi no save sapos ol aposel bin gat ol nek i gat switpela saun tu. Tasol wanem samting mi klia
tru long en, em i olsem. Ol bin singim ol song bilong lotu na ol song bilong givim biknem long God tu.
MATYU 26:29-30 i tok,
29 Tasol Mi tokim yupela, Mi bai i no inap dring i stat long nau i go bilong dispela prut bilong
diwai wain, inap long dispela de, taim Mi dringim dispela nupela wantaim yupela insait long
kingdom bilong Papa bilong Mi.
30 Na taim ol i bin singim wanpela song bilong lotu, ol i go ausait i go long maunten bilong ol Oliv.
Dispela em wanpela taim Kraist na ol aposel bin singim wanpela song bilong lotu, bihain long dispela,
ol bin go long Maunten bilong Ol Oliv. Long dispela nait, Judas Iskariot bin putim Bikpela Jisas Kraist
long han bilong birua.
Maski yumi yet i no bin harim nek bilong Kraist long bodi sait, mi gat strongpela bilip olsem nek
bilong Bikpela Jisas Kraist em i dispela nek i naispela olgeta dispela graun ken harim. Na bikpela pasin
tru bilong nek bilong Papa, em tasol inap winim naispela saun bilong nek bilong Kraist. Pita, Jems na
Jon bin inap long harim nek bilong Papa. Na tu Jon dispela Baptis bin harim em taim em bin givim
baptais long Bikpela Jisas Kraist long wara Jordan, we Em bin tok, “…Dispela em i Pikinini Man bilong
Mi i stap klostu tru long bel bilong Mi, long husat Mi gat amamas tru.” (Matyu 3:17)
Wanpela samting tru i no gat wanpela man inap agensim em i olsem. Ol nek bilong Papa, Pikinini
Man na Holi Spirit, ol i ol dispela kain nek ol man ken harim, ol i switpela olgeta, ol i fit olgeta long
lotuim, ol inap olgeta bilong laikim tru, na ol i pulim interes olgeta.. Na ol skul tok bilong Ol i soim
ples klia ol dispela kain skel. Amen.
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.